
Pri la estonta agado de nia asocio 

GDREA en alia lando 


1. Jes, alia lando. Tio, kion ni nomas 
Germana Demokratia Respubliko, ne 
plu estas tio, pri kio mi skribis en „der 
esperantist" 3/89. Ekde januaro '89 
mian landon forlasis pli ol tricent mil 
homoj (300 000). Apenau pasis la sen- 
guste organizita pompa jubilado okaze 
de la 40-jarigo de mia lando (aü fak- 
te jam dum jubileo), longe brule- 
tinta krizo plene ekflamis. La po- 
polo per potencaj demonstracioj 
forbalais la malnovan politburoon de 
la partio, la registaron kaj äutage el- 
devigas novajn ŝanĝojn. Kaj kiam vi le- 
gos ĉi tiujn liniojn, denove multo ne 
plu veras. Mi nun scias, ke mi eraris 
supozinte la registaron kaj partigvi- 
dantaron de mia lando honesta. La 
politburoo konsistis plejparte el krimu- 
loj trompintaj la popolon kaj la prop- 
ran partion, ankau min. 

Mi nun scias, ke mi eraris, supozinte, 
ke perestrojko kaj glasnosto venös al 
GDR sen tro da neceso purigi la prop- 
ran domon. La domo estis pli malpura 
ol mi kredis. 

La gvidantaro de la partio, en neme- 
zurebla grado, piedtretis la idealojn 
de la socialismo, misuzis sian poten- 
con kaj la fidon de multaj bonvoluloj, 
kondukis la landon ĝis la rando de ka- 
tastrofo. 

Mi nun scias, ke ne gvidis „la labo- 
rista klaso, en alianco kun kamparanoj 


kaj intelektularo", kiel mi skribis, sed 
gvidis privelegiojn-avida kliko de kri- 
muloj (mi petas pardonon pro la ripe- 
tiĝo, sed mankas al mi alia vorto), de 
krimuloj nekompetentaj pri tio, kion 
volis Marx, Engels, Lenin. Necesas no- 
va komenco! 

2. Tarnen: 

Estas nepretervideble, ke en GDR mon- 
triĝis vera la aserto pri la potenco de ' 
la popolo. 

Kaj oni ne audas, ke la socialismo 
fiaskis. Ĝi ne povis fiaski, ĉar ĝi ne 
ekzistis. Ni nun disbatas la stalinismon, 
en sia GDR-a varianto. Do — ni re- 
venu al Marx, Engels, Lenin. Estus 
bone. Almenaŭ ŝajne ekzistas granda 
komuna interkonsento inter la multaj 
novaj grupiĝoj kaj partioj en la tute 
ŝanĝita socia pejzaĝo de GDR, ke oni 
ja volas socialismon, sed veran, mo¬ 
dernen, novan. 1 ) Kiu scias, kio tio estas! 
Mi fariĝis singarda pri rapidaj difi- 
noj ... Almenaŭ mi ĝojas, ke mi retra- 
dukis la Manifeston aperontan en 1990 
ĉe la eldonejo „Progreso" en Moskvo 
• • • 

Multaj ŝanĝoj rapide okazis: tute no- 
va enhavo de la amaskomunikiloj, 
tute absoluta vojaĝlibereco, stimu- 
lado de kreaj fortoj de la popolo, ŝan- 
ĝoj en la popolkleriga sistemo, en la 


kulturpolitiko, ekonomio, juro, pozitivaj 
ŝanĝoj en la rilatoj al Soveta Unio 
(„Sputnik" reaboneblas!) kaj al FRG. 

Ni esperu, ke nia lando leviĝu el la 
krizo, gvidata de honestaj kaj kompe- 
tentaj homoj. Jes, ni esperu, sed ni an- 
kaŭ kunlaboru kaj kunkontrolu! 

3. Kaj GDREA en tiu alia lando? En 
la nuna kaj estonta GDR? 

Ankaŭ GDREA devos ŝanĝiĝi jam pro 
la ŝanĝiĝintaj eksteraj cirkonstancoj. 
Ankaŭ Kulturligo de GDR diskutas pri 
sia estonteco. Certe, ĉi tiu organizo 
ĉiam estis sufiĉe liberale, havis akcep- 
teblan spiritan klimaton. GDREA bone 
lokiĝas en ĝi kiel ĝia parto. La atmos- 
fero kaj laborprincipoj en GDREA 
funkciis jam antaŭ Ja nova epoko" 
kaj ne devas esti draste ŝanĝitaj. ĉiam 
regis vigleco kaj kunlaboremo. Sed 
aperas minaco. Minaco estus la plena 
disiĝo de GDREA de Kulturligo. Tiam, 
sen sufiĉa materia bazo, sen ejoj de 
Kulturligo, sen financa subteno, la aso- 
cio ŝrumpiĝus al sensignifeco. Sed mi 
estas optimisma rilate la novprofiliĝon 
kaj pluekziston de Kulturligo — kaj de 
GDREA en ĝi. 

Pri enkonduko de novaj labormetodoj 
en la agadon de sia Centra Estraro 
ĝiaj membroj jam ekdiskutis dum 1988 
kaj daürigis dum la 4-a kaj 5-a plen- 
kunsidoj en 1989. Konsiderante tiujn 
diskutrezultojn kaj aliajn vidpunktojn 
(i. a. spertojn el la UEA-agado), mi 
proponas al plua diskuto jenajn te- 
zojn: 

a) GDREA devas redifini siajn celojn 
kaj labormetodojn ellaborante i. a. 
statuton. kaj programdokumenton. La 
malfermiĝo de GDR al la mondo su- 
pozigos pli grandan lingvopolitikan 
konscion pri eventualaj valoroj de Es¬ 
peranto en nia lando. La intereso por 
la lingvo verŝajne kreskos. 

b) Per plialtiĝo de la respondeco de 
la Centra Estraro kaj ĝia Prezidio ne- 
cesas pligrandigi la memstarecon de 
la asocio en Kulturligo, samtempe 
estos pli da memstara agado de la 
unuopaj estraranoj. Necesas trovi 
elastan sistemon por ebligi pli facilan 
eniron de novaj talentuloj en la gvid- 
sistemon. Tio povus i. a. okazi per pli 


oftaj elektoj kaj la sistemo de „Komisii- 
toj de la Centra Estraro", komisiitoj ekz. 
por kluba agado, kvalifikado, amas- 
komunikiloj.lingva kontrolo, financoj, 
publicado, kulturo, sociaj partneroj, 
turismo, historiografio k. a. La komisiitoj 
laboru relative memstare formante 
taügajn komisionojn. 

c) La gvidsistemo de GDREA devas 
ebligi pli bonan kontentigon de speci- 
faj interesoj (ekz. de kristanoj), 

d) Necesas sisteme okupiĝi pri en- 
spezado de financaj rimedoj, aspekto 
ĝis nun sufiĉe netraktita. Memfinan- 
cado relative sendependa sur ĉiuj 
ebenoj devas esti ebla, kvankam espe¬ 
reble ne la sola ekzistobazo. Devas 
heipi ekonomiaj stimuloj. 

e) La novaj vojaĝeblecoj por civita- 
noj de GDR, fakte sen iu ajn limigo 
flanke de la ŝtato, kreas absolute no- 
van situacion por la tuta asocio. La 
membroj spertiĝos internacie, kontri- 
buos pli konkrete al la monda movado, 
partoprenos ĝ in aktive. Tio postulas de 
GDREA decide pliaktiviĝi kiel aliĝinta 
landa asocio en UEA kaj TEJO kaj sta- 
rigi rilatojn kun multaj aliaj asocioj, 
fakaj kaj nefakaj. Fariĝos normalajo, 
ke esperantistoj el GDR — depende 
de la valutaj eblecoj kaj de havataj 
amikoj — partoprenos kongresojn, se- 
minariojn kaj aliajn aranĝojn en ne- 
socialismaj landoj, kie ili ĝis nun ege 
maloftis (kvankam ankaü ci-rilate pro 
la helpo de Kulturligo ekde 1988 io 
moviĝis antauen). La asocio devas de¬ 
cide helpi al siaj membroj, orientiĝi 
en la monda Esperanto-movado. Grava 
tasko ankaü por „der esperantist". 

f) Kompreneble fariĝos normalajo, ke 
pli da eksterlandanoj partoprenos la 
publikajn aranĝojn en GDR. 

Tio verŝajne validas aparte por espe¬ 
rantistoj el FRG. Kompreneble estus 
tre dezirinde, ke reprezentantoj de 
GEA kaj GDREA iam kunvenos por 
trakti pri eblecoj de kunlaboro. En Ber¬ 
lin, inter la grupoj, tio certe jam funk- 
cias. 

g) Ni tarnen ne forgesu sisteme pli- 
profundigi niajn tradiciajn rilatojn al 
la esperantistoj el la socialismaj lan¬ 
doj, konsiderante, ke ankaü en tiuj 


landoj Ia plibuntiĝo de la socia situa- 
cio plibuntigos Ia Esperanto-movadon, 
kion oni povas vidi aparte draste en 
Soveta Unio. 

h) Jam komence de la jaro 1989 
GDREA engaĝiĝis por la disvastigo de 
la libro de Ulrich Lins „La danĝera 
lingvo". Do, temas pri kuraĝa 
alfronto al la „blankaj makuloj" 
en la historio de Esperanto. Jam 1987 
kaj 1988 Erich Würker kaj Ludwig 
Schödl prelegis dum la renkontiĝoj de 
iamaj membroj de LEA pri la stalinis- 
ma rilato al Esperanto ekde 1948 en la 
sovetia zono kaj posta GDR. Ni devas 
sisteme kaj tute sincere skribi la histo- 
rion de Esperanto en GDR antaü la 
jaro 1965, la refondiĝo. 

Konsiderante la malkovrojn pri la sta- 
linismo kaj akceptante, ke ĝi ja havis 
influon al la sovetia kaj alilanda pro- 
leta Esperanto-movado, ni verŝajne 
devas rekonsideri niajn pritakson kaj 
rilatojn al Sennacieca Asocio Tutmon- 
da (SAT). Kompreneble ni abunde pre- 
zentos la libron de Lins en unu el la 
sekvaj numeroj de nia organo. 

i) Depende de espereble nova „pa- 
perpolitiko“ en GDR, GDREA devas 
havi eldonpoitikon. Pro kronika paper- 
manko mankis ĝis nun eldonpolitiko, 
logike. 

j) La fundamentaj rekonsideroj de la 
lerneja politiko inkludo snovan aliron 
al la instruado de fremdaj lingvoj. 
Eble ĉi tie kuŝas certa ŝanco pro Espe¬ 
ranto kiel objekto de instruado en ler- 
nejoj kaj altlernejoj. Ni konsideru ta¬ 
rnen, ke sukcesoj nur venas, se dispo- 
neblas tauga scienca kaj instrua ma- 
terialoj kaj kvalifikitaj instruistoj. 

k) Konservante la unuecon de la aso¬ 
cio kaj la ĝisnunan harmonion inter 
la generacioj, ni tarnen konsciu, ke la 
junularo bezonas pli grandan mem- 
starecon. öi pli memstare planu kaj 
realigu siajn aktivecojn. La junuloj 
memstare elektu siajn gvidorganojn 
kaj vere lernu kaj spertu demokration 
kaj respondecon. 

Jen kelkaj nekompletaj ideoj, ofte ko- 
lektive prezentitaj. Cetere, ni lernu an- 
kaü de UEA. Jam en 1988 la Centra 
Estraro de GDREA diskutis pri la Stra¬ 


tegie plano de UEA. Lastjare aperis 
signife prilaborita nova versio. Ankau 
pri ĝi oni jam diskutis en GDREA. 

La teksto baldau aperos en „der espe- 
rantist" kaj certe stimulos novajn 
ideojn por la agado de GDREA. Ama- 
san spertinterŝanĝon pri la estonta 
agado ni antauvidu kadre de la 5-a 
Centra Renkontiĝo dum majo 1990 en 
Brandenburg. 

Do, kara leganto, kompletigu la te- 
zojn, subtenu aü polemiku, rifuzu au 
proponu! La diskuto estos malfermita. 

D. Blanke 

') Tiujn liniojn mi skribis dum novembro 1989. 
Nun, meze de februaro 1990, apenaü iu 
parolas pri „nova socialismo“. La vorto 
mem ŝajne malaperis ĉe la plej multaj 
partioj, grupiĝoj kaj organizoj. Levas la 
kapon naziismo, ekzistas granda deziro 
pri unuiĝo de GDR kun FRG, kaj regas 
eble nescio pri la sekvoj. Tarnen, ni daü- 
rigu nian multflankan agadon por Espe¬ 
ranto. ŝancoj ja ekzistas. 


A 

Reaperos klasikajo 

La Komunista Manifesto de Karl Marx 
kaj Friedrich Engels aperos en nova 
Esperanto traduko de Detlev Blanke 
en la eldonejo „Progreso", Moskvo. 
La 80-paĝa grafike aranĝita libreto 
kostos ĉirkaŭ 5 markojn. 
Antaumendojn akeeptas GDREA. 

Jugendkongreß in Kuba 

„Jugendtourist" ist weiterhin bereit, eine 
Gruppe von 30 Jugendlichen zum Internatio¬ 
nalen Esperanto-Jugendkongreß in der Schwei¬ 
nebucht (Kuba) zu entsenden und zu subven¬ 
tionieren. Etwa 3 000,— Mark für Kongreß und 
touristisches Programm (19. 7. bis 2. 8. 1990) 
sind ein großzügiges Angebot. Interessenten 
melden sich bitte beim Zentralvorstand! 

Senpage ricevebla 

„Paco H -eldonoj de GDR 1989 kaj de Japanio 
1989, nur por abonintoj de „Paco". 

Por vojaĝemuloj 

Tre ampleksa listo de Esperanto-aranĝoj en 
la tuta mondo estas havebla ĉe la Contra 
Estraro (kopio el „Die rationelle Sprache" 
5-6/89). 

La 5-a plenkunsido de la Centra kstraro 


Ĝi okazis de la 2-a ĝis 4-a de novem- 
bro 1989 en Karl-Marx-Stadt. La tag- 
ordo kompreneble estis influita de la 
perestrojko de GDR kaj pro tio dediĉis 
grandan atenton al jenaj 3 demandoj: 
Kiujn problemojn la ŝanĝoj alportos 
al a) Kulturligo, b) al GDREA rigarde 
al novaj ŝancoj, c) al GDREA rigarde 
al la propra celaro, funkciado kaj 
gvidagado. 

Pri kelkaj aspektoj ni esprimis nin en 
aparta artikolo ci-numere. Krom tio la 
estraranoj aüskultis superrigardön pri 
la agado de GDREA ekde la 4-a plen- 
kunsido (9. — 11. 2. 89), raportojn pri 
la ĉi-jaraj kongresoj kaj aliaj aranĝoj, 
la preparo de la 5-a Centra Renkonti- 
go de GDREA 1990, la junulara agado, 
„der esperantist" kaj aliaj problemoj. 
La Centra Estraro principe akceptis la 
novan laborplanon por 1990 kun la 
necesaj ŝanĝoj diskute menciitaj kaj 
eventuale atendataj. Valoras mencii, 
ke vespere, la 2-an de novembro, 
Ulrich Becker prelegis lumbilde pri siaj 
travivajoj kadre de la Monda Festivalo 
de la junularo en Pjongjang/Norda 
Koreio. La 3-an de oktobro, vespere, 
la konata sovetia esperantisto Leo 
Vulfoviĉ el Moskvo prelegis pri la ak- 
tuala Esperanto-movado en Sovetunio. 
Kaj sabate la 4-an de novembro, parto 
de la Centra Estraro diskutis pri la no- 
va Strategia Plano de UEA. 

Estas planite, publikigi la planon en 
„der esperantist", tiel diskonigante la 
interesan materialon al la membroj 
de GDREA kaj samtempe komentante 
kelkajn aspektojn. 

La Centra Estraro distingis 12 mem- 
brojn okaze de la jubileo de GDR pro 
bonege farita laboro. 


Per minuto de silento la Centro Estraro 
omaĝis al la forpasinta iama sekreta- 
riino Ilse Serowy. La Centro Estraro per 
florbukedo dankis Ruth Schonert pro 
18-jara fidela laboro en la oficejo de 
GDREA. Oni Iiberigis lau propra deziro 
d-rinon Ingrid Erfurth-Darmann el sia 
funkcio, ĉar ŝi edzinĝis kaj nun loĝas 
en Francio. La sekvaj kunsidoj de la 
Centra Estraro de GDREA okazos 

— 18. — 20. 1. 1990 en Neubranden¬ 
burg 

— 3. — 5. 5. 1990T en Magdeburg 

— 11. — 13. 10. 1990 en Eisenach. 

Ciuj membroj de GDREA estas alvoki- 
taj fari realigeblajn proponojn por la 
pluevoluigado de la Esperanto-movado 
en GDR sub la ŝanĝiĝintaj sociaj kon- 
diĉoj. Ciu ideo estas bonvena. Oni 
sendu la proponojn al la oficejo de 
GDREA. Parto el ili estos publikigotaj 
sur la paĝoj de „der esperantist". 

D. B. 

Distingoj 

Okaze de la jubileo de GDREA, kadre 
de la 5-a plenkunsido de la Centra 
Estraro de GDREA jenaj estraranoj 
estis distingitaj per honordokumentoj 
kun subskriboj de la prezidanto kaj 
vicprezidanto de Kulturligo respektive 
per libroĉekoj: Michael Behr, Thorsten 
Lemke, d-ro Till Dahlenburg, Helmut 
Krone, Torsten Bendias, Peter Bartos, 
Joachim Schulze, Fritz Wollenberg, d-ro 
Sabine Fiedler, Hans-Joachim Borg¬ 
wardt, Klaus-Dieter Dungert, Werner 
Habicht. Per tio nature ne finiĝus la 
listo de la distingindaj ... Ni köre 
gratulas. 

la redakcio 



Egaleca komunikado je alta nivelo 
fariĝas monda prioritato 

La 74-a Universale Kongreso de Espe¬ 
ranto, kunveninte en Brajtono, Britujo, 
de la 29-a de julio ĝis la 5-a de au- 
gusto 1989, kun 2 265 partoprenantoj 


el 55 landoj kaj konsiderinte la kongre- 
san temon „Lingvo kaj egaleco en la 
internacia komunikado", nun venas al 
la jenaj konkludoj: 

1. Neniam antaue estis tiel granda 
bezono de efika komunikado inter la 

homoj. La grandaj problemoj de milito 
kaj paco kaj de la homa ĉirkauajo 
bezonas tujan kaj profundan pritrak- 
ton, se la homaro deziras eviti kom- 
pletan kolapson de la biosfero. 

2. Regas en la mondo kreskanta de- 
ziro inter ordinaraj homaj partopreni 
tiun debaton kaj konatiĝi kun la opi- 
nioj kaj ideoj de tiuj en aliaj landoj. 
Tiun procedon nutras la plivastiĝo kaj 
pliefikiĝo de la komunikada tekno- 
logio. Ĝin akompanas deziro trakti 
tiujn demandojn en spirito de egalecc. 

3. La lingva problemo prezentas gra- 
van obstaklon al tiu ĉi kresko de la 
deziro komunikiĝi. Malgraŭ grande- 
gaj elspezo] de tempo kaj mono en la 
diversaj landoj, precipe en la edukaj 
sistemoj, sed ankaŭ en komerco kaj en 
aliaj medio], la granda plimulto de la 
homa enloĝantaro ne kapablas uzi unu 
el la grandaj, internacie disvastigitaj 
lingvoj. Eĉ tiuj homoj, kiuj lernis ilin 
en lernejoj, kutime ne kapablas bone 
ilin kompreni, paroli kaj skribi. 

4. Eĉ tie, kie ĝi sukcesas, komunikado 
per unu el la grandaj, internacie dis¬ 
vastigitaj etnaj lingvoj estas baze mal- 
egaleca, ĉar ĝi donas avantaĝon al 
tiuj, kiuj parolas tiun lingvon denaske. 
La aliaj landoj, interalie tiuj de la 
Tria Mondo, kiuj plej malfacile povas 
elteni tian investon, devas elspezi 
grandajn sumojn edukante siajn civi- 
tanojn al kapablo en tiuj lingvoj, kvan- 
kam ili neniam plene atingas tiun ce- 
lon kaj la komunikado restas malegala. 
Paralela problemo estas tio, ke la in- 
ternacia komunika teknologio ankau 
plejparte restas en la manoj de la lan¬ 
doj de la industriigita mondo, tiel ke 
la Tria Mondo ankau en tiu sfero su- 
feras malavantaĝon. Resume, la lingva 
problemo malegale afliktas la diver- 
sajn landojn depende de ilia potenco 
en la mondo kaj de ilia lingva situa- 
cio. 

5. La lingva diverseco tarnen alportas 
al la mondo diversecon de kulturaj 
valoroj kaj de aliroj al mondaj pro¬ 
blemoj, multaj el kiuj meritas pli 
vastan diskonigon. La morto de lingvo 
au kulturo nerevokeble malfortigas kaj 
malriĉigas la mondon. 


Surbaze de tiuj konkludoj, la Kongreso 
tarnen konstatas jene: 

1. Antau cent jaroj estis publikigita 
internacia lingvo sub la nomo Esper¬ 
anto, kiu intertempe transformiĝis el 
surpopera projekto en vivantan lingvon 
kaj kulturon de milionoj da homoj. 

2. Esperanto estas ne nur taüga, sed 
ankaŭ jam uzata, por esprimi ĉiujn as- 
pektojn de la homa vivo en scienco, 
kulturo, edukado, personaj kontaktoj 
internaciaj, ktp. 

3. Esperanto estas relative facile ler¬ 
nebla, por homoj devenantaj el ciuj 
lingvogrupoj. 

4. Esperanto jam estas uzata tre suk- 
cese en edukado, kie ĝi ebligas al ler- 
nantoj, post nur kelkmonata lernado, 
fari kontaktojrf en plej diversaj landoj 
kaj trakti senpere realajn problemojn 
de la internacia vivo. 

5. Esperanto estas efika enkondukilo 
al la lingvolernado generale kaj al 
kreo de internacia konsciiĝo inter la 
lernantoj. 

6. Celante la internacian utiligon, al- 
done el naciaj kaj lokaj lingvoj, Espe¬ 
ranto helpas konservi tiujn naciajn kaj 
lokajn lingvojn kaj reduktas la mina- 
con, ke certaj lingvoj superregos kaj 
eĉ mortigos aliajn. 

7. Pro sia facileco kaj neutraleco, Es¬ 
peranto ebligas nivelon de komunika¬ 
do inter la homoj kutime neatingeblan 
per aliaj, etnaj lingvoj lernitaj kiel 
fremdaj lingvoj. 

Sekve la kongreso jene rekomendas: 

1. Ke la internaciaj organizajoj, inter¬ 
alie Unesko, Unuiĝintaj Nacioj kaj la 
Europa Komunumo, esploru pli vastan 
enkondukon de Esperanto en la diver¬ 
saj ŝtatoj, kiel lerneja lingvo kaj ankau 
kiel rimedo en ĉiuj specoj de interna¬ 
cia interagado. 

2. Ke la naciaj registaroj faciligu 
ĝian utiligon en lernejoj kaj inter siaj 
civitanoj, subtenante tiajn iniciatojn 
kaj forigante eventualajn barojn au 
antaŭjuĝojn. 

3. Ke ĉiuj respondecaj civitanoj de 
la mondo informiĝu pri Esperanto kaj 
la faciligoj, kiujn ĝi prezentas, en la 
publika diskutado de mondaj proble- 
moj. 

4. Ke la internaciaj organizajoj, na- 
ciaj registaroj kaj neregistaraj organi¬ 
zajoj okazigu renkontiĝojn kaj kun- 
venojn de la civitanoj de la diversaj 


landoj por diskuti gravajn mondajn 
problemojn en Esperanto kaj generale 
stimulu tian internacian debaton. 

5. Ke ĉiuj koncernatoj rekonu la atin- 
gojn de Esperanto en antauenigo de 
la monda paco kaj en stimulado de 
egaleca komunikado inter la homoj 
tra pli ol cent jaroj de utiligo. 


Internacia Junulara Kongreso en Kerkrade (Nederlando) 


De la 17-a ĝis la 23-a de julio 1989 
en Kerkrade okazis la 45a Internacia 
Junulara Kongreso. En tiu ĉi renkon- 
tiĝo partoprenis ĉirkaŭ 600 junuloj el 
38 landoj. El GDR partoprenis kvin 
junuloj. La delegacio de GDREJ 
konsistis el Torsten Bendias kaj Ulf 
Beling. La propono de la Junulara Ko- 
misiono por Gerd Lutter ne estis reali- 
gita pro kialoj sendependaj de GDREA. 
La kongreso konsistis, kiel kutime, el 
tri ĉefaj partoj: 

La kongresa temo kun la necesaj aran- 
ĝajoj, la kunsidoj de la TEJO-Komitato 
kaj de diversaj branĉaj organizoj, kaj 
granda nombro de aranĝaĵoj kun festi- 
vala karaktero. 

La organizintoj elektis la multflankan 
kongrestemon „Transporto". Aliflanke 
oni maluzis la ŝancon, kunligi aktua- 
lajn tendencojn kun specifaj problemoj 
de la Esperanto-movado per la elekto 
de aktuala temo. Pro tio la intelekto 
de la partoprenintoj ne estis tro multe 
bezonata. 

Aparte bone la organizintoj kapablis 
integri la partoprenintojn pere de lud- 
ideoj. LaCikutime ekzistis kongres-jur- 
nalo. La libroservo ampleksis 400 tito- 
lojn kaj 30 sondiskojn, kasedojn, vi- 
deobendojn kaj kompaktajn diskojn 
[CD]. Ĉirkaŭ 20 kursoj, interesrondoj, 
grupetoj okazigis aranĝajojn (BEMI, 
baldancoj, Bahao, lignoŝua danco (!), 
konstruo de kajtoj, radiostacio, sporto, 
lingvaj kursoj . . .). Lautradicie okazis 
Internacia Vespero, ekskursa tago 
(Maastrich), futbalo (ĉi-foje ne la ga- 
stiganto kontrau la mondo, sed Esper¬ 
anto kontrau Kerkrade). Tre multflan- 


ka estis la kultura parto, de hungara 
kaj kataluna folkloroj ĝis rokgrupoj 
(Team', Persone, TBC ...). Kulmino 
estis sendube ankau la teatra grupo 
„Kia Koincido" el Bonn kun „Kato sur 
varma ladotegmento" de Tennesee 
Williams. SAT-Junulfako organizis 
aranĝajon. 

Dum la kunsidoj de la TEJO-komitato 
estis novelektitaj la estraro kaj la „ko- 
misiitoj". Okazis grandaj personaj 
ŝanĝoj en la estraro. Escepte de du 
fakoj, ĉiuj havas novan funkciulon. Re- 
elektita estis la prezidanto Jan Kosz- 
maluk, la nova Generala Sekretario 
estas la britino Louise Frith. El GDR 
elektiĝis Torsten Bendias kiel membro 
kaj komisiito pri „Aktivula Trejnado". 
Unuaj oficialaj agoj de la estraro estis 
interparoloj kun reprezentanto de In¬ 
ternacia Studenta Ligo kaj priekza- 
meno kaj konfirmo de la kandidato 
por la TEJO-kongreso 1994, la sekcio 
de Sudkoreio. Novaj sekcioj fariĝis 
Kubo. kaj Zairo. Tiel TEJO havas 31 
landajn sekciojn. 

Dum la lasta jaro la membronombro 
de TEJO altiĝis je 8 % (al 10 200). 

Kun la reprezentanto de Kubo okazis 
preparaj interparoloj pri IJK, kiu estos 
julie 1990 en Playa Giroh. Tiu ĉi ve- 
nonta kongreso havos relative mal- 
multajn partoprenantojn, sed enorman 
signifon por la junulara movado en 
Sudameriko. Ĉiuj partoprenantoj sub- 
tenis pli oftajn aranĝojn de TEJO-kon- 
gresoj ekster Europo. 

T. Bendias 

„Antaŭjuĝoj inter homoj kaj popoloj —- vojoj ilin forigi" 


Faka TEJO-seminario en la Eŭropa Junulara Centro, 

Strasburgo 


En novembro 1939 por mi realiĝis 
unuafoje partopreno en faka Esper- 
anto-seminario pri nemovada temo. 
TEJO estis organizinta tiun seminarion 
en kunlaboro kun la Internacia Junu¬ 
lara Centro, ero de la Eŭropo — Kon- 
silio en Strasburgo, la seminario estis 
bone preparita, kaj la lokaj kondiĉoj 
estis vere modelaj. Partoprenis ĝin 30 
TEJOanoj, ĉefe el membroŝtatoj de Eu¬ 
ropa Komunumo. Ĉefino de la kon- 
gresejo zorgis pri nia bono la tutan 
semajnon kaj partoprenis la debatojn 
kaj la plej multajn prelegojn. La se- 
minariejo ofertis kapaŭdilojn, mikro- 
fonojn, projekciilojn, televidon, videon 
kaj la tradukkabinojn por la tradu- 
kisloj. 

La tuta programo okazis en Esperanto 
kaj la angla, pro tio ankaŭ la lerna 
efiko estis tre intensa. 

Inter la (laŭ mia opinio tro multaj) 30 
prelegoj estis la plej interesaj: 

Nikola Raŝiĉ: „Antaŭjuĝoj kiel psikia- 
tria kazo kaj antaŭjuĝoj kontraŭ Espe¬ 
ranto", 

Klaus Dahmann: „Fortiĝo de antaŭ- 
juĝoj kaj novfaŝismaj tendencoj en 
FRG" kaj Martin Haase pri „duling- 
vismo kaj antaŭjuĝoj". 

Post tiuj prelegoj ofte sekvis vigla dis- 
kutado, sed en la programo por tiu 
mankis libera spaco. Interesa nuanco 
estis la formiĝo de laborgrupoj, kiuj 
enketis en la urbo inter civitanoj pri 
antaŭjuĝoj rilate al Esperanto. Kelkaj 
el tiuj provoj ne estis sufiĉe maturaj, 
sed tio estis vola. Celo estis aktivigi 
ĉiujn partoprenantojn sendepende de 
ilia klera grado. 

Tiel ankaŭ la organizintoj ne povis 
oferti pretajn receptojn, ja eĉ malpli 
pri la problemo „kiel forigi antaŭju- 
ĝojn". La kelkfoja komuna malscio 
tarnen kondukis al interesaj diskutoj. 

Unue estiĝis klare, ke ekzistas grava 
malsamo inter antaŭjuĝoj kaj stereo- 
tipoj. Multaj spertoj, taksataj kiel an- 
taŭjuĝoj estas reale stereotipoj, kies 


bazo estas nescio aŭ neklara imago 
pri iu fenomeno. Mi mencias tion, ĉar 
ofte inter esperantistoj oni plendas pri 
antaŭjuĝoj sen pripensi argumentojn. 
Antaŭjuĝojn oni povas vidi fakte kiel 
stereotipoj malgraŭ pli bona scio, kaj 
pro tio ili estas danĝeraj. Interesa dis- 
kuto okazis pri tio, ke du pensas en 
t. n. tirkestoj, klasifikas. Kaj montriĝas, 
ke tiuj tirkestoj estas taŭgaj en multaj 
situacioj, povas helpi al orientiĝo. 

Kiam esperantistoj renkontiĝas, estas 
la dua kutima demando post tiu pri la 
nomo: „El kiu lando vi venas?". En tiu 
maniero kompreneble kuŝas danĝero. 
Ĝi estas des pli granda ju malpli mi 
estas vola forlasi mian kadron de pen- 
sa, kultura, kutima ktp. tradicio. En tiu 
konekso aperis la problemo de nacie- 
caj konfliktoj, ĉefe ni traktis la temon 
„gastlaboristoj" en Okcidcnteuropo. 
Tie diversaj popoloj vivas kune kaj la- 
boras en la samaj laborejoj, sed mal- 
graü pli bona scio antaŭjuĝoj estas 
tre fortaj kaj iĝas pli gravaj en la in- 
terpartia balota konkurenco. Tre grava 
kialo evidente denove estas ilia rela- 
tiva izoleco, ĉar gastlaboristoj ja ne 
vere aliĝas al la landa socio, sed (pro 
timoj, pro kutimoj, pro socialaj kau- 
zoj?) denove retiriĝas en siajn naciajn 
komunumojn. 

Simila ekzemplo estas la Esperanto- 
movado. La relativa izoleco estas tipa 
eco, kaj pri kelkaj partoprenantoj mi 
havis la imagon, ke la horizonto pri 
do ekster la Movado estas tre limi- 
gita. Lau mi la ofte citataj kaj en lib- 
roj aperintaj „antaŭjuĝaj temoj" estas 
plej taügaj por la esperantistoj mem 
kiel mempravigo, memprotekto. En tiu 
kunteksto estis mendataj personaj 
spertoj kaj la interesa pravo, ke na- 
ture ankau ekzistas pozitivaj antau- 
juĝoj, ankaü pri Esperanto. 

En la diskutado multaj menciis la ro- 
lon de diversgrade izolataj sociaj gru- 
poj, kiel religiaj, mondkonceptaj, junu- 
laraj stilgrupiĝoj kaj iliaj maltoleraj 
rilatoj, gejoj kaj iliaj spertoj. 


7 



V 


Kompreneble ne aperis solvo fine de 
la seminario. Sed la komuna vidpunkto 
estis jena, ke la forigo de antaŭjuĝoj 
estas grava por certigi la pacan plu- 
evoluon. Plej grava vojo tien estas fo- 
rigi izolon de grupoj inkluzive de ling- 
vaj baroj. Antaŭjuĝoj povas esti inten- 
ce farataj ĉiam por akiri politikan aŭ 
alian avantaĝon. Ŝancoj ne estos, 
kiam la forigo de alia opinio- sistemo 
estas kondiĉo por la atingo de la 
propra celo. Kiam por la plur ekzisto 


de la alia ene de mia propra valor- 
sistemo estas spaco, tiam estas loko 
por la kapablo trejniĝi pri toleremo. 
Tial la plej multaj kunsubtenis la ideon 
pri kune respondeca, multkultura socio 
kun ekvilibro inter unueco kaj apar- 
teco. Sed tio jam estus temo por nova 
seminario. 

Pri tiu lasta TEJO eldonos kun la Cen- 
tro broŝuron, kiu aperos fine de tiu ĉi 
jaro.. 

T. Bendias 



Denove jubileis la fervojistoj- esperan- 
tistoj: de 80 jaroj vivas la fervojista 
Esperanto-movado, kaj 41 kongresoj 
sinsekvas seninterrompe. Tion ĉi men- 
ciis i. a. la prezidanto de IFEF en sia 
parolado okaze de la inaŭguro de la 
kongreso la 14an de majo. 

AI Salou, situanta nur 15 kilometrojn 
for de la mediteranea marbordo, sude 
de Tarragona, alvenis 554 kongresanoj 
el 23 landoj, inter ili 3 kolegoj el GDR. 
Agrablajn tagojn travivis la kongresa¬ 
noj kaj en la kongresurbo kaj en la 
kongresejo hotelo NEGRESCO, kvan- 
kam la laborkondiĉoj en la kongresejo 
ne estis favoraj. 

Tarnen suksecis la IFEF-Kongreso. Jen 
kelkaj pensoj pri la rezulto de la kon¬ 
greso. 

— La rezultato de la senlaca laboro 
de la Terminara Komisiono estis 
reprezentita. Post preskau tridek- 
jara fortostreĉa agado de la TK 
estas farita nun la „Fervoja Termi- 
naro en Esperanto", suplemento al 
„Lexique general des termes ferro- 
viaires (UIC)". Kolego D. Hartig 
träfe skribis en IF (3/89), ke nia 
komuna verko 

• fariĝos utila laborilo kaj unue- 
cigos tiamaniere la Esperanto- 
faklingvon de la fervojistoj kaj 

• konvinkos pri la universale tau- 
geco de Esperanto kiel pontling- 
vo inter la nacioj. 


— La faka ĉefprelego sub la titolo 
„Projekto pri fervoja kunligo per 
internacia ŝpuro inter Francio kaj 
Barcelono — decido de la hispana 
ministra konsilio por adopti la in- 
ternacian spuron" pritaktis la pla- 
nojn adopti partojn de la fervoj- 
liniaj retoj. Lau la projekto de 
RENFE (Hispanaj Naciaj Fervojoj) 
oni intencas rekonstrui sekvajn li- 
niojn kun internacia ŝpuro: 

— ĝis 1992 

Madrido — Brazatortas — Cordoba 
— Seviljo 

— ĝis 1994 

Madrido — Zaragozo — Barcelono 
— franca landlimo kaj 

— pli poste ankaü Madrido — Basku- 
jo — Irun — Brazatortas — Lisbono 
(Portugalio) 

— Barcelono — Valencio — Murcio. 

Tiu ĉi projekto realigis malnovan aspi- 
ron, nome kunligi la hispanan kaj eü- 
ropan fervojreton seninterrompe. 

Dum la 2a Europa Simpozio pri Rel- 
vojkonstruado en oktobro 1988 en Bar¬ 
celono oni deklaris, ke la franca regi- 
staro plene apogas plilongigon de la 
rapidtrafika TGV ĝis Perpignan por 
kunligi ĝin kun la linio Barcelono — 
Madrido — Seviljo. 

— En la programo ne mankis prele- 
getoj pri „Aktualajoj el diversaj 

landoj". Estis prezentitaj kontri- 
buajoj el 10 landoj; i. a. pri „Pa- 
saĝervagono por handikapuloj" 
(OBB — Aŭstrio), „Elektronika lok- 
rezervado" (SNCB — Belgio), „150 
jaroj de fervoja trafiko" (ĈSD — 
CSSR), „Pri nova franca lokomo- 
tivo (SYBIC) serio BB 26000" (SNCF 
— Francio). 

— Dum la kongreso okazis ankaŭ 
estrarelekto. Sekretario Otto Röse- 
mann laŭ propra deziro ne rekan- 
didatis, la nova sekretario fariĝis 
d-ro Romano Bolognesi (Italio). 

La gastiganta hispana IFEF-sekcio 
okazigis ankaŭ kulturan kaj turisman 
programon. Estas menciindaj la ban- 
kedo kaj balo. Trafe priskribis kolego 
v. Leeuwen la eventon: „Dum la man- 
ĝado, bone prizorgita kaj preparita, 
ni denove travivis surprizegon: subite 
mallumiĝis kaj kompreneble ni opiniis: 


perturbo! Sed ne: lumjetiloj sur ia sce- 
nejon kaj imagu, el la planko supre- 
niĝis baleto, kiu baldaŭ kuntiris nin en 
turbula spektaklo kun mirigaj lum- 
efektoj, dancoj ktp. Tio vere estis gran- 
dioza surprizo de la bankeda vespero, 
ĉar neniel anoncita!" 

Marde posttagmeze ni vizitis la urbe- 
ton„ Mora la Nova" sekvante la „Vojon 
de la vino" tra montara kamparo, kaj 
merkrede vespere ni vidis katalunajn 
folklorajn dancojn subĉiele sur la 
teraso de la hotelo Negresco. 

Impona restas ankaŭ la fervojaj voja- 
ĝoj al kaj de Hispanio tra Svisio kaj 
fervojaj ekskursoj laulonge de la me- 
diteranea marbordo al Tarragona, Va- 
lencio kaj Barcelona. 

La norvegaj fervojistoj invitis al la 42a 
IFEF-kongreso. Ci okazos en Hamar 
de la 2a ĝis 8a de junio 1990. 

Horst Jasmann 


Reago de veterano 


K-do Ernst Diedrich el Worin estas ve¬ 
terano de la Komunista Partio kaj 
iama laborista esperantisto. Kiel auto- 
didakto post 1945 li fariĝis instruisto 
por la rusa lingvo. Lastjare, li festis 
sian 80-an naskiĝtagon kaj estis dist- 
ingita per la „Patrolanda Meritorde- 
no". Gratulon! 

Ne estas la unua fojo, ke k- do Diedrich 
ne konsentas kun la politiko de 
GDREA. Li skribis al la redaktoro: 

„Kara k-do Blanke! 

Mi enmetu artikolon, respondante al 
via raporto pri Moskvo. Samtempe mi 
sendis tradukon de ĝi al k-do Kurt 
Hager. 

Jam longe mi ricevis raporton pri la 
renkontiĝo en Moskvo kun la foto de 
la grupo kaj vi ambau (vi + Heinel) 
maldekstre de ĝi. Kial vi silentis? Ĉu 
komunistoj kapablas silenti pri ĉio, kio 
estas freneza en la nuna SU? 1 ) Laü 
via sinteno mi nun ankau komencas 
kompreni, kial la dissendado de „Isto" 
estas bremsata 2 ). 

La renaskitan „Iston" mi jam ricevis 
antaü jardekoj de Rudi Graetz, kaj mi 
legas ĝin depost tiam. Nature en ĝi 


— iam kaj iam — estas eraroj. Kiaj' 
estas la aliaj Esperanto-jurnaloj? Kaj 
kiel vi taksas „der esperantist"? 3 ) 

Ofte estas longaj listoj kun iuj libroj 
en „der esperantist", kiujn neniu povas 
aĉeti aü prunti. 4 ) 

Samtempe en nia centra Stata Biblio- 
teko estas valora kaj granda Esperan- 
to-biblioteko, kiun la familio Maier 
(dentisto) sisteme ordigis, antaü jarde¬ 
koj. Gi estis savita el la ungegoj de la 
hitleranoj. 5 ) 

Kial mortsilenti ĉion? 

Kial ne doni en nia jurnaleto kelkajn 
atentigojn?" 

Respondo: 

^ Sajnas al mi, ke la raporto pri la 
22-a Konsultiĝo en Moskvo („der 
esperantist", n-ro 4/89, p. 78 - 79) 
estas tute sufiĉa. AI la alineo 4 (pri 
la debato pri la Komunista Espe- 
ranto-Kolektivo, KEK) estas nenio 
aldonenda. Tiun debaton la prezi- 
danto kaj la sekretario de GDREA 
aktive partoprenis, do ne silentis. La 
rezulton de la debato ili akceptas. 
Kompreneble, necesas substreki, ke 

ĉiu landa asocio memstare devas tiri 
siajn konkludojn. La konsultiĝo nur 
konsultiĝis, klare. Gi ne ellaboris 
decidojn devigajn por la partopre- 
nintaj landaj asocioj. 

Ne estas la tasko de GDREA priju- 
ĝi aŭ komenti la nunan evoluon en 
Soveta Unio. 

2 ) Estas malica imputo al GDREA, ke 
ĝi bremsis (aŭ -as) la dissendadon 
de „Internaciisto". Laŭ la peto de 
la redakcio en Aŭstrio, GDREA dis- 
sendis la revuon. Post certa tempo 
la redakcio memstare decidis ne plu 
uzi la adreson de GDREA sed sendi 
la revuon rekte al la interesitoj. Ce- 
tere, GDREA mem ricevadas la re¬ 
vuon tre neregule, eble pro tio, ĉar 
la redakcio de „Internaciisto" mal- 
akceptas, ke GDREA ne fondos KEK- 
sekcion. 

3 ) Ĉiuj legantoj estas alvokataj skribi 
siajn opiniojn, kritikojn kaj suge- 
stojn pri „der esperantist“ al la re¬ 
dakcio. Eble ne estas la tasko de 
la redaktoro mem prijuĝi la revu¬ 
eton. 

4 ) Se temas pri la rubriko „Laste ape- 

ris ĝi nur celas informi, kio 

aperis en kaj pri Esperanto. Se la 
sola kriterio por publikigi tiajn 
listojn estus la eblo aŭ neeblo aĉeti 
au prunti la materialojn, tiam oni 
povus entute rezigni pri bibliografia 
laboro. 

Cetere, esperantisto generale trovas 
eblecon (ekz. per siaj korespondaj 
ligoj), havigi al si iujn titolojn. La 
unua ŝtupo estas, entute informi pri 
la apero de la materialoj. 

5 ) Estas vero, ke en la Ŝtata Biblioteko 
de Berlin ekzistas ĉirkaŭ 3 000 tito- 
loj de Esperantaj kaj aliplanlingvaj 

- libroj. Duplikato de la katalogo tro- 
viĝas en la oficejo de GDREA. Ciu 
interesito povas konsulti la katalo- 
gon surloke. 

Post la geedza paro Meier el Berlin 
pri la katalogo okupiĝis i. a. s-ro 
Jürgen Hamann el Leipzig, iama bi- 
bliotekisto. Li bedaurinde ne finis 
la komencitan prilaboradon. Ĉar ni 
ankau disponas pri multaj indikoj 
pri planlingvaj materialoj en aliaj 
bibliotekoj de GDR, ni planas kom- 
pili centran katalogon. Bedaurinde 


ĝis nun neniu prenis sur si la gran- 
dan necesan laboron. Ne estus la 
problemo eldoni tian katalogon. 
Mankos kompetenta kaj laborpreta 
homo. 

Cetere, somere 1989 s-ro Thorsten 
Lemke el Berlin finis la kompilon 
de katalogo de la biblioteko de 
GDREA. La biblioteko enhavas 2 200 
titolojn. La materialoj estas konsul- 
teblaj nur surloke en la oficejo de 
GDREA (Friedrichstraße 120). Inter¬ 
esitoj ricevas ekzempleron de la ka- 
-talogo kontraŭ M 5,00. 

D. Blanke 

Kaj jen la artikolo de Ernst Diedrich: 

Pardonu! Mi estas komunista esperan¬ 
tisto. 

Sekve mi apartenas al tiuj, kiuj dum la 
22-a Konsultiĝo de Esperanto-asocioj 
de socialismaj landoj en Moskvo estis 
malbenataj. D. B. en Nr. 156 de „der 
esperantist" skribas pri la forta debato, 
okazinta pro nia ekzistado, ĉar ni ja 
skribas kaj pensas lau la estinteco. 
Mi mem tre miras, ke mi ankorau 
estas en la nuna glora estanteco 
(kiu fulme estos estinteco — Schiller). 
Oni rekomendas la „Novan Penson", 
ĉar nia komunista pensado havas ne- 
nion komunan kun ĝi. „Tia nova penso 
estas orientata al dialogo kun divers- 
ideologaj homoj kun bona volo.“ 

1930 mi fariĝis disĉiplo de Ernst Thäl¬ 
mann, kiun mi neniam vidis, sed aten- 
teme studis lin kaj lau liaj konsiloj 
reale agis. Kion k-do Ernst Thälmann 
instruis? Jen — paroli kun diversideo- 
logiaj homoj, speciale kun socialdemo- 
krataj, kun religiuloj, eĉ kun membroj 
de la Hitlerpartio! 

Thälmann rifuzis la radikalen batal- 
krion: „Batu la faŝistojn, kie vi ilin 
renkontas!" Estus bona instruo por la 
„sagegaj“, modernaj admonantoj, 
iomete pli zorge studi la malbenitan 
estintecon de la decidaj jaroj por 
Europo kaj la tuta mondo, tiam oni 
ankau trovos la heroan historion de 
la estinta faŝista leutenanto Scherin- 
ger, kiun niaj komunistaj k-doj en pun- 
domo konvinkis pri la praveco de la 
komunismo. Krome, oni riproĉas al ni, 
ke IPE estus kvazau refondo de la lll-a 
Komunista Internacio, kio estus erara 

kaj rekte malutila. (Dum la nuna mo- 
dernmanio). Sciu, vi ĉionsciantoj, la 
dissolvo de tiu Internacio estis unu el 
la grandaj eraroj. Sed krome, neniu el 
ni intencas nun refondi la estintan In- 
ternacion. K-do Krenz diris en Ĉinio, 
ke Marx admonis „Proletoj de ĉiuj 
landoj unuigu vin!" sed ne: „Proletoj 
ke ĉiuj landoj diskverelu vin!" Kaj !a 
ĉinaj k-doj samopinias kun li. (lam — 
post nia morto — realiĝos mond-ko- 
munismo). 

La voko de Ernst Thälmann al ni, pa- 
roli kun ĉiaj homoj, ne signifas adopti 
malĝustajn, frenezajn pensojn, tio 
estus oportunismo. Nia devizo ĉiam 
estis, estas kaj estos: „Disbatu la mal- 
ĝustajn argumentojn, sed ne la ho- 
monl" 

Kiam la sovetia Saĥarov mensogis pri 
nia germana KPD, nia Ernst Thälmann 
ktpl, mi ne silentis, sed skribis proteste 
al la redakcio de la „Nova Tempo", 
sed oni forigis mian opinion, ĉar tio 
estas „pluralismo" en burĝa senco. 

Kaj pri la nova „Brain Drain" de la 
imperialisma Germanio, do, la monstra 
hirudo, kiu ree elsuĉas milojn da ge- 
junuloj el nia lando, mi ankaŭ ne si- 


lentas, ĉar tio estas Rabo kaj Krimo. 
Imperialismo restis imperialismo, nur 
dum la estanteco: ankoraŭ pli krima 
kaj abomeninda ol iam en la estinteco. 
Kiu postulas de ni, ke ni silentu? 

Ernst Diedrich, Wann 

Komento 

Fakte ĉi tie ne sekvas komento. Unue 
la redaktoro volis reagi al kelkaj pro- 
blemoj. Sed releginte la raporton pri 
la 22-a Konsultiĝo, li rimarkis, ke li 
devus ripeti jam diritan. La legantoj 
mem ja atente analizas la nunan tem- 
pon. Ili legu la artikolon kaj konkludu! 
Kaj eble la leganto rimarkos, ke ekzis- 
tas tre diversaj vojoj por laborista 
esperantisto agi en la hodiaŭa mondo. 
Cetere, GDREA tre atente analizas 
kaj prilaboras la historion de la labo¬ 
rista Esperanto-movado. 

Jes, ni vere lernu el la historio! 

D. B. 

Postnoto 

Ernst Diedrich petis per letero de 29. 12. 89 
ne publikigi sian matorialon pro la sociaj 
ŝanĝoj en GDR. Bedaŭrinde lia letero venis 
tro molfrue. Jen la sorto, kaj la historio de- 
cidis jam. 


12a ITREE sukcesplena 

De la 17a ĝis la 23a de septembro 
1989 okazis en Bozi Dar (Ĉeĥoslovakio) 
la 12a Internacia Turisma Renkontiĝo 
de Esperantistoj en Ercmontaro. 

Tiu renkontiĝo havas longan tradicion. 
Jam en la jaroj 1973—1979 okazis ren- 
kontiĝoj inter esperantistoj el ĈSSR 
kaj GDR. En 1980 ni subskribis la 
unuan amikecan kontrakton en Bozi 
Dar. De tiam ambaŭ Esperanto-aso- 
cioj aranĝas ITREE alterne. Ercmontaro 
ja estis montaro de kunlaboro kaj kon- 
fliktoj de homoj de ambaŭ nacioj. 
Hodiaŭ ni rigardas Ercmontaron kiel 
montaron de paco. 


Lingvo ekzameno 

La Metodika Komisiono de GDREA okazigos 
la sekvan lingvon ekzamenon (Sprachkundi¬ 
genprüfung I) la 30an de junio 1990, en Ber¬ 
lin. Petu informojn kaj aliĝilon ĉe: Espe- 
ranto-Asocio en Kulturligo de GDR, Otto- 
Nuschke-Str. 1, Berlin, 1080. 


Dum ITREE 89 renkontiĝis 56 geamikoj 
el ĈSSR, GDR, Bulgario kaj Hungario. 
La programo estis abunda kaj enhav- 
riĉa: perpiedaj au aütobusaj ekskursoj 
sur la monton Klinovec, al Jachimov, 
Marianske Lazne, Karlovy Vary, en na- 
turprotektitan torfejon, vesperaj lum- 
bildprelegoj kaj kantoj. 

Nome de la Subdistrikta Estraro 
Schwarzenberg de GDREA mi köre 
dankas al la ĉeĥaj organizintoj. 


Rudolf Eichler 


100-jara esperantistino 

S-ino Margarete de Waldowski, kiu kune kun 
sia edzo loĝis en Berlin (GDR) ĝis 1970 — 
fariĝis 100-jara la 1-an de decembro 1989. 
La jubileulino nun loĝas en Okcidenta Ber- 
lino. GDREA tre köre gratulas. 

PoSET '89 — Unua jubileeto 

Nun jam la kvinan fojon okazis „Pots- 
dama Somera Esperanto-Tendaro", de 
Ia 30a de julio ĝis la 6a de aügusto 
1989. 

öi kompreniĝas kiel kontribuo de la 
distrikto Potsdam al la internacia tu- 
risma agado en Esperantujo. Tiel kun- 
venis 63 geamikoj el ses landoj (Bul¬ 
gario, Ĉeĥoslovakio, GDR, Hungario, 
Pollando kaj Sovetunio). Ili konatiĝis 
kun la impresplena historio kaj inter- 
esa nuntempo de la regionoj Branden¬ 
burg, Potsdam kaj Berlin. 

Apartan dankon al Linhart Ryznar el 
Pardubice (CS), kiu ĉeestis jam la 
kvinan jaron, bonhumore subtenis nin 
en organizaj demandoj, gvidis fakul¬ 
tativen Cseh-kurson kaj ĝojigis nin per 
sia magi-arto. Austra Pumpure el Lat- 
vio entuziasmigis ĉiun per kantado kaj 
gitarludo. 

Ni esperas ke nia aranĝo kontribuas 
al la plua firmigo de amikeco inter 
esperantistoj de diversaj landoj. 
PoSET '90 atendas vin! 

Rainer Pauli 


SEFT logas 

Ankau la tradicia Somera Esperantista 
Familia Tendaro en lagoplena regiono 
ĉe Thomsdorf sukeesis. En aügusto 1989 
dum unu semajno ripozis 61 geamikoj 
el naü landoj (nova rekordol): Hun¬ 
gario, Bulgario, Pollando, Ĉeĥoslova- 
kio, GDR, Sovetunio, Nederlando, FRG 
kaj Usono. Venu mem kaj konvinkiĝu 
en 1990! 


Distrikta ekskurso 

La lOan de septembro okazis en Oels- 
nitz (Ercmontaro) ekskurso de espe¬ 
rantistoj de la distrikto Karl-Marx- 
Stadt. 25 partoprenantoj faksperte 
estis gvidataj de la lernanto Jürgen 
Sonntag, dum vojo „Sur la spuroj de 
la ŝtonkarba minado“. 

Laü informo de Chr. Papenmeier 


Verda helpo 

En la montaro Jesemky en norda Mo- 
ravio (ĉeĥoslovakio) en aügusto 1989, 
okazis la unua arbara labortendaro 
„Verda Helpo", organizita de la Sek- 
cio de naturprotektantoj de ĈEA kaj 
de E-klubo de la distrikta urbo Sum- 
perk. 

Partoprenis ne nur esperantistoj, ĉar 
celoj de la tendaro estis konkreta hel¬ 
po al arbaroj kaj propagando de Es¬ 
peranto. Krom komuna laboro oni efek- 
tivigis turisman programon, bazan 
kurseton de Esperanto, fine estis plan- 
tita Esperanto-arbo kiel simbolo de 
reciproka amikeco kaj de efika reno- 
vigo de la arbaroj. 

Por la venontjara „Verda Helpo" petu 
informojn de: „Verda Helpo", Slanos- 
lav Droppa, sidl. 546, CS-788 14 Sum- 
perk 6, ĉeĥoslovakio. 


SEL'89 en Poprad 

Ekde 1987 ekzistas nia junulara Espe- 
ranto-grupo en Torgelow. Ni estas ge- 
lernantoj de la lernejo „Kopernikus", 
speciala lernejo por lingvoj. Ĉi-jare 
ni entute estas 20, sep progresantoj 
kaj 13 komencantoj. 

Julie 1989, ses membroj de nia grupo 
partoprenis la duan etapon de la So¬ 
mera Esperanto-Lernejo en Poprad, 
kune kun la partoprenantoj el ĉeĥo- 
slovakio, Bulgario, Hungario, Sovet¬ 
unio, Britio, Nederlando kaj GDR. Ni 
vizitis B-kurson kiun gvidis s-ro Anton 
Zacharias. Krom bonega instruado ni 
ankau havis belajn travivajojn: Inter¬ 
nacia vespero, diskotekoj, prelegoj pri 
la naturo de la Altaj Tatroj, vizitadoj 
de biblioteko kaj de la preĝejo kaj 
ekskursoj en la Altajn Tatrojn. Ni dan- 
kas la organizintojn, kiuj zorgis per 
interesa programo por nia bonstato. 

Eluzante tiun ĉi eblecon, ni elkore sa- 
lutas ĉiujn GDR-anojn, kiuj kun ni estis 
en Poprad, speciale la Stralsund- 
anojn. 

El letero de la Esperanto-grupo 

Torgelow 

A 

Kellcaj arangoj en GDR en 1990 


27.4.—2.5. Internacia seminario en Bad Saarow: Esperanto en altlernejoj kaj 

universitatoj. K: GDREA, Otto-Nuschke-Str. 1, Berlin, 1080 2 ) 

7.—11.5. ITREE (Internacia Turisma Renkontiĝo de Esperantistoj en Ercmon- 

taro). K: Hannelore Bünger, Fritz-Heckert-Str. 32, Schwarzenberg, 
9430 2 ) 

25.—27.5. 5-a Centra Renkontiĝo de GDREA. K: GDREA (v. supre) 2 ) 

[por junuloj: 23. — 28. 5.] 

7.—24.8. DERSFIB (bicikla vojaĝo tra GDR, de Königstein al SEFT). K: Maik 

Jung, Große Mühlstr. 12, Dippoldiswalde, 8230 2 ) 

18.—25.8. SEFT (Somera Esperantista Familia Tendara) ĉe Thomsdorf. K: W. 

Pfennig 2 ) 


14.—21.10. Intensa Kurso por gvidantoj de lerneja] E-kursoj, en Göhren. K: 

Heinz Weißflog, Am Stadtrand 8, Fach 5-08, Sassnitz, 2355 1 ) 

22.—27.10. Intensa lingvokurso en Bollmannsruh. K: D. Trenner, Hertzstr. 83a, 

Falkensee, 1540 1 ) 

2.—4.11. Semajnfina seminario en Neubrandenburg. K: W. Pfennig 

(v. supre)') 


K — Kontaktadreso 

1) nur por GDR-anoj 

2 ) internacia (au parte internacia) aranĝo 


La 3a Internacia Esperantista Junulara 
Renkontiĝo vokas 

Post la tre sukcesa 2a InterSEJT ĉe 
Minsk (vidu „der esperantist" 4/1989) 
FEJA 1 ) kunlabore kun loka packomitato 
invitas al la tria Internacia Esperan¬ 
tista Juniara Renkontiĝo (la aranĝo 
ricevis novan nomon, ĉar la malnova 
„tendaro" konfuzis eksterlandanojn). 
Gi okazos de la 22a ĝis la 30a de ju- 
nio 1990 en la urbo Arhangelsk en 
Norda Rusio (Sovetunio). Vi loĝos en 
studenthejmo kaj kunvenos en la Kul- 
turpalaco de maristoj. AI la ĉeftemo 
„Esperanto kaj la Mondo" vi povos 
kontribui prelege au kulture. Skribu 
kiel eble plej frue al: FEJA, USSR, 
103885 Moskva, prospekt Kalinina, 14. 
Kotizoj: 169 rubloj (pago ĝis la la de 
marto 1990), 179 rubloj (ĝis la la de 
junio) au 189 rubloj (poste). Tiuj ĉi 
prezindikoj validas nur por socialismaj 
landoj. Konto: 70102589 de FEJA ĉe 


Eksterekonomia Banko de Sovetunio 
en Moskvo. 

Speciala aliĝilo ne estas aperigota. 
Kunportu la kvitancon al Arhangelsk. 

') FEJA — Fondajo de Esperantistaj Junularaj 
Aranĝoj 

Turisme al Ĉinio 

Somere 1989, Pekina Turisma Servo 
Tian'an fondis Esperanto-Turisman 
Sekcion for faciligo de internacia tu- 
rismo per aplikado de Esperanto. Dek 
ĉiĉeronoj atendas viajn dezirojn de 
itinero kaj specialajn postulojn, kon- 
traü tre justa prezo. La Sekcio zorgas 
pri manĝoj, loĝado, vojaĝo ene de 
Ĉinio. Eblas senkotize partopreni Es- 
perantajn kulturajn programojn. 

Petu informojn ĉe: Esperanto-Turisma 
Sekcio, Pekina Turisma Servo Tian'an, 
8, Dong Zhi Men Nan Da Jie, Pekino, 
100027, Ĉinio. 

Internacia Junulara Semajno (IJS-90) 

okazos inter 03-09 de aŭgusto 1990 en 
!a urbo Szödliget. 

Partoprenos ĉ. 200 gejunuloj el ĉ. 20 
landoj. Aliĝilojn petu de: LINGVO- 
STUDIO, Szilvasi Läszlö, H-1675 Buda¬ 
pest, Pk. 87, Hungario. 

Bulgario invitas 

al Internacia Somera Esperanto-Univer- 
sitato, kiu okazos de la 14a ĝis la 20a 
de julio 1990 en Veliko Tarnovo. Petu 
informojn ĉe: 5000 V. Tarnovo, Bulga¬ 
rio, Esperanto-societo „Lumo", P.K. 
121 . 

Ankaŭ julie 

okazos renkontiĝo de esperantistoj- 
montŝatantoj (tri tagoj en Moskvo, 10 
tagoj en Kaŭkazio proksime de la 
monto Elbrus). Estas planitaj divers- 
kategoriaj montaraj piediroj, surpint- 
iĝoj. Plenan informon vi ricevos en la 
Esperanto-klubo „Edelvejso", ul. 2- 
Siniĉkina, 19, SU-111020, Moskvo, So- 
vetunio, se vi skribos ĝis la la de 
aprilo 1990. Dezirindas havi iom da 
spertoj en montaraj piediroj kaj bo- 
najn Esperantajn lingvokonojn. 

Esperanto en literaturo 

En la eldonejo Aufbau-Verlag aperis 
en 1988 la dua eldono de la germana 
traduko de „La domo de la fantomoj" 
de Isabel Allende. La nevino de la 
iama prezidento de Ĉilio mencias en 
sia libro ankau Esperanton. Unu el 
la ĉefpersonoj de la romano, Clara, 
sentas fortan inklinon al Esperanto kaj 
eĉ komunikiĝas kun „la vagantaj ani- 
moj kaj la eksterteranoj" en tiu ling- 
vo. Tiun interesan fakton malkovris 
sinjorino Barbara Krone el Berlin. 

Lau „Berlina informilo" 
Letero el Usono: 

La tertremo, kiu frapis Nordan 
Kalifornien, USONO 

Estimata samideano! 

Por trankviligi niajn samideanojn tra 
la mondo kiuj audis pri la grava ter¬ 


tremo kiu frapis nian regionon kaj kiuj 
havas E-amikojn ĉi tie, ni volas informi 
vin, ke nia oficejo kontaktis multajn 
esperantistojn en la afektitaj lokoj. 
Laü nia scio, neniu mortis, nek suferis 
grandan perdon. En nia oficejo, kiu 
estas rekte trans la golfeto de San 
Francisco, kelkaj libraj bretaroj falis 
sur la plankon, sed detruo estis mini- 
muma. 

Se io ajn okazos en nia regiono, afek- 
tante esperantistojn aü la C.O.-n, ni 
informos vin. 

Sincere via, 

Mark C. Stephens 

Direktoro, C.O. de Esperanto- 

Ligo de Norda Ameriko 


Letero al la redakcio 

Estimataj kamaradoj! 

AI vi turnas sin veterano de KPSU 1 ), 
Jakob Hirŝeviĉ Rezinovskij, kun peto: 
bonvolu heipi al mi en mia esplora 
laboro. Jam delonge mi okupiĝas pri 
la historio de la Bolŝeva Labora Ko- 
munumo de OGPU 2 ). 

AntaO nelonge en la havajo de Ŝtata 
Lenin-Biblioteko mi trovis 16-paĝan 
broŝuron en Esperanto: „La Bolŝeva 
Labora Komunumo de OGPU". La bro- 
ŝuro estis eldonita en la jaro 1931 en 
Leipzig. Gin aperigis la eldonejo 
EKRELO. 

Tiu ĉi broŝuro rakontas kurte pri la Bol- 
ŝeva Labora Komunumo, kiu estis fon- 
dita lau iniciato de Feliks Dzerzynski, 
unu el la eminentaj gvidantoj de 
KPSU. La Bolŝeva Labora Komunumo 
estis fondita sur la teritorio de la Bol- 
ŝeva regiono (proksima al Moskvo) en 
estinta bieno de „ĉokolada reĝo", la 
fabrikanto Kraft. 

Celoj de la komunumo estis: reeduki 
senhejmajn junulojn-krimulojn per 
socie necesa krea laboro. Por atingi 
tiun ĉi celon, junuloj — estintaj sen- 
hejmaj krimuloj — konstruis ŝuan, tri- 
kotajan, lignoprilaboradan entrepre- 
non por sportproduktajoj. Fondita en 
1924, la Bolŝeva Labora Komunumo 
ekzistis ĝis la jaro 1938. La broŝuro 
rakontas kaj substrekas, ke la organi- 
zintoj de la komunumo trovis en sia 

laboro multe da malfacilaĵoj. Unue, 
oni havis neniun similan ekzemplon kaj 
sperton en la laboro por „reforĝo" de 
senhejmaj junuloj. Due, multe da ho- 
moj simple ne kredis ke farante tiun 
eksperimenton oni povas atingi poziti- 
van rezulton. Sed malgraŭ ĉio oni atin- 
gis tiun altan celon. 

La membroj de la Bolŝeva Labora Ko- 
munumo estis liberaj homoj en plena 
senco de la vorto. La tuta supera po- 
tenco en la Komunumo apartenis al la 
ĉenerala Kunveno de la komunuma- 
noj. Dum la Generalaj Kunvenoj oni 
pridiskutis ĉiujn kurantajn produkta- 
dajn, vivreĝimajn kaj aliajn deman- 
dojn. La Generala Kunveno estis an- 
kaŭ ĉefa juĝisto, krom tio dum la ĉe- 
nerala Kunveno oni elektis komisio- 
nojn: por nutrajoj, vestajoj, biblioteko, 
klubo k.a. Tiu libereco, memstareco, 
kolektivismo elvokis en la membroj de 
la komunumo vervon kaj entuziasmon 
por la krea laboro. La Bolŝeva Labora 
Komunumo havis propran klubon, kie 
laboris kelkaj rondetoj kaj artaj gru- 
poj — drama, ĥoro, orkestro k.a. Ko- 
munumanoj organizis kaj gvidis ankau 
la amasan kulturan laboron en naj- 
baraj vilaĝoj. Multnombraj eksterlan- 
daj laboristaj delegacioj, kiuj vizitis 
en la 20 — 30aj jaroj Sovetunion, vizi¬ 
tis ankaü la Bolŝevan Laboran Komu- 
numon. Delegitoj tre alte pritaksis la 
atingojn de tiu rimarkinda kolektivo. 
La granda rusa verkisto Maksim Gor- 
kij, kiu vizitis la komunumon la 6an 
de junio 1928, postlasis en la Gasta 
Libro jenajn Iniojn: 

— Kiel estinta „socie danĝera" homo, 
mi sincere certigas: ĉi tie estis kreita 
absolute mirinda grava afero. 

La broŝuro, eldonita en Esperanto en 
Leipzig, aperis en 1931, kiam la Bol- 
ŝeva Labora Komunumo havis sepjaran 
aĝon. Bedaŭrinde sur la titolpaĝo ne 
estis indikita la nomo de la autoro, sed 
nur la nomo de la tradukinto el la ru¬ 
sa lingvo, V. Polakov. Maljunaj mos- 
kvaj esperantistoj, kun kiuj mi konsul- 
tiĝis (G. Korotkeviĉ, F. Kulagin k.a.) 
klarigis al mi, ke tiu V. Polakov estis 
unu el la membroj de SEU kaj laboris 
en CK de SEU. Sed kiu estis la autoro 
de la broŝuro? Tion mi longe ne povis 
ekscii, sed finfine eksciis. Antau ne- 


longe en miaj manoj troviĝis la revuo 
„Naŝi dostijenija" („Niaj atingoj") 
n-ro 7 de la jaro 1930. Tiu ĉi revuo 
estis eldonita en la Bolŝeva Labora 
Komunumo. En tiu numero de la revuo 
mi trovis skizon de A. Avtonomov pri 
„La Bolŝeva Komunumo de OGPU". 
Mi rimarkis, ke la teksto en la revuo 
kaj la teksto de la broŝuro eldonita 
de EKRELO estas identaj. Kiel mi poste 
eksciis, A. Avtonomov estis jurnalisto, 
estinta edukanto de la Bolŝeva Labora 
Komunumo. Komunikante al niaj ami- 
koj en GDR pri mia feiida trovajo 
— la broŝuro en Esperanto pri la Bol- 
ŝeva Labora Komunumo — mi sam- 
tempe petus la redakcion de la revuo 
„der esperantist" kaj la legantojn de 
tiu eldonajo respondi jenajn miajn de- 
mandojn: 

1- e: Ĉu iu el la maljunaj esperan¬ 
tistoj povas rememori au ekscii ion pri 
la cirkonstancoj kaj la historio de la 
eldono de tiu ĉi broŝuro? 

2- e: Cu inter la maljunaj esperantis¬ 
toj, vivantaj en GDR, oni povus trovi 
homojn, kiuj en la 20—30aj jaroj vi¬ 
zitis la Bolŝevan Laboran Komunumon? 
Se jes, cu ili ne povus rakonti pri tiu 
vizito? 

Mi estus dankema al la redakcio de 
„der esperantist", se ĝi publikigus tiun 
mian leteron au respondus demandojn 
kaj helpus al mi en mia laboro pri la 
historio de la komunumo. Kun varme- 
ga saluto, 

Moskvo, septembro 1989 

Jakob Rezinovskij 
El la rusa tradukis 
Georgi Korotkeviĉ 

1 KPSU — Komunisma Partio de Sovetunio 

2 OGPU — Unuiĝinta ŝtata politika gvidan- 
taro — nuntempe Ministerio por internaj 
aferoj 


Persekutitoj de stalinismo? 

Esperantistoj el GDR, kiuj pri ilia es- 
perantisteco antau 1965 devis suferi 
iujn persekutojn aü premojn bv. infor- 
mi GDREA. 

Esperanto-Centro Paderborn 1989. 40 p. 


Estis bonega ideo de Hermann 
Behrmann, kompili bibliografion de 
recenzoj pri ankoraŭ aĉeteblaj libroj! 
La intenco estas motivigi eventu- 
alajn aĉetemulojn. Leginte recen- 
zojn de iom konataj aŭtoroj pri di- 
finitaj libroj, eble el aĉetunto fari- 
ĝos aĉetonto. Ĉiukaze la recenzoj de 
Esperanto-libroj, kiom malsama estas 
ilia nivelo (de la libroj kaj de la re¬ 
cenzoj), Mi tarnen estas parto de la Es¬ 
peranto kulturo neignorebla. Mi ĉiam 
notas iom gravajn recenzojn en la kon- 
cernataj libroj mem. Fojfoje estas tute 


interese kompari la (ofte kontraüdirajn) 
opiniojn de la recenzintoj. Aparte va- 
loräj fariĝas tiaj recenzoj, se temas 
pri malnovaj titoloj. Ĉiam la recenzoj 
ja spegulas certagrade la nivelon de 
la esperantmovada situacio. 

Se mi ĝuste kalkulis en la broŝuro 
enestas 558 titoloj kun recenzoj ĉerpi- 
taj el la jarkolektoj 1982 — 1987 de 
la revuoj „Esperanto" (UEA), „Heroldo 
de Esperanto", „Esperanto aktuell" 
(GEA el FRG), „Hungara Vivo" kaj 
„der esperantist". 

D. B. 


Rüdiger Eichholz: Esperanto Bildvortaro 


Bailieboro (Ontario, Kanado): 
esperanto press. 1988, 880 p. 

La lastjare aperinta verko estas licen- 
eldono de „Das Bildwörterbuch der 
deutschen Sprache (Der Große Duden, 
Band 3), 2-a eldono, Mannheim, Bi¬ 
bliographisches Institut 1958. De tiu 
germana praeldono aperis precize sa- 
me aranĝitaj eldonoj por la lingvoj 
angla, franca, hispana, itala, sveda kaj 
portugala. Do — la Esperanto versio 
respondas al la germana, kiu aperis 
antau pli ol 30 jaroj. Jen, dum tiu jaro 
la aütoro de tiu recenzo ekesperantisti- 
ĝis. Okaze de sia tridekjara jubileo li 
povas rigardi la verkon de s-ro Eich¬ 
holz. Rüdiger Eichholz mem laboris 24 
jarojn super la verko: Tio eble plej 
frape montras la malfortecon de la 
leksikologiaj potencoj de la Esperanto- 
movado kaj de pli malpli izolite labo- 
ranta homo, kiu ja havis kunlaboron de 
143 kunlaborintoj el 25 ŝtatoj, kiu „es- 
cepte je terminoj pri medicino kaj zoo- 
logio mem transprenis la respondecon 
pri fina termino-elekto" (p. 3). 

Li ankau mem kompostis la tutan per 
komputilo (li dirus: komputoro). 

Sed, unue pri la enhavo de la libro 
mem: Post detala antaüparolo (3 — 6), 
per kiu Rüdiger Eichholz rakontas la 
estiĝon de la libro kaj iom pri la de 
li aplikitaj principoj sekvas detala en- 
havtabelo kun jenaj ĉefaj partoj: ato- 
mo, universo, tero, homo kaj hejmo; 


ĝardeno, agrikulturo kaj arbar-kulturo, 
ĉasado kaj fiŝado; metioj; industrio; 
presado kaj parencaj medioj; trafiko 
kaj komunikado; oficejo, banko, ŝtato 
kaj urbo; vojaĝo kaj libertempo; spor- 
to: distriĝo kaj muziko; scienco, reli¬ 
gio, arto; animaloj kaj plantoj (6 — 9). 
Sur la paĝoj 10 — 672 ni trovas entute 
368 ilustritajn temo-kompleksojn deta- 
ligantaj la ĉefajn partojn. 

Ekz. la parto „Vojaĝo kaj libertempo" 
havas la temokompleksojn 259 — 267: 
hotelo, restoracio I + II. kurac-loko, 
ruleto, bilardo, tabuloj kaj societaj lu- 
doj, kampado, plaĝo. La bildkomp- 
pleksoj ofte estas kelkpaĝaj. En la 
bildkomplekso „restoracio" ni ekz. tro¬ 
vas sur la paĝoj 468 — 471 entute 
105 bildigitajn objektojn kun la kon- 
cerna Esperanto vorto. Krom la rela¬ 
tive klare desegnitaj bildoj la libro en- 
havas 6 tutpaĝajn kolorajn bildojn 
(homa anatomio, koloroj, 2 x birdoj, 
papilioj, profundmaraj animaloj), kies 
preskvalito ne estas bona. La ĉefan 
vortaran parton sekvas listo de uzitaj 
signoj (676 — 870) kaj ampleksega 
indekso (676 — 870). Ce la fino oni 
trovas la liston de la kunlaborintoj 
(871 — 872) kaj artikolon pri la „per- 
komputora terminokolekto", Pekoteko, 
por kiu R. Eichholz varbas (873 — 880). 
En sia antaüparolo Eichholz atentigas 
pri kelkaj leksikografiaj solvoj, kiujn 
li aplikis: 

Novaj radikoj, de li uzitaj unuan fojon, 
li markis (du steletoj), same radikojn 
ja troveblajn en PIV sed uzitajn de li 
kun iom alia signifo (unu steleto). Tiu 
klara signado estas tre bonvena. En- 
tute nur 407 radikoj havas du kaj 223 
unu steleton. Tio ne estas multa, kon- 
siderante, ke la Bildvortaro priskribas 
25 000 objektojn. Li krome enkondukis 
3 novajn sufiksojn: -un por masklaj 
bestoj, ekz. virbovo (bovuno), virkoko 
(kokuno); -uk por kastritaj masklaj 
bestoj, ekz. por kapono (= kastrita 
virkoko) ni ankaŭ trovas kok/un/ukc. 
Eventuale tiuj radikoj montriĝos taŭ- 
gaj. La praktiko decidos. Tarnen, la tria 
sufikso -jo por ŝtatnomoj nur aldonas 
pluan konfuzigan elementon al la jam 
100-jara konfuza diskuto. La aŭtoro de 
la Bildvortaro distingas la uzon de 
-ujo, -io kaj -jo jene: Se la popolo 
estas substrekita, kiu donis al la re- 
giono la nomon, Eichholz uzas „Ger- 
manujo", se temas pri geografia re- 
giono, li uzas „Germanio", kaj ŝtato 
— laŭ li — estu „Germanjo". 

Kaj sur p. 871 ni trovas, ke kunlaboris 
ankaŭ d-ro Erich D. Krause el German¬ 
jo (GDR). Pri tio d-ro Krause certe ne 
ĝojas, ne parolante pri tio, ke GDR ne 
estas parto de la ŝtato „Germanjo", 
ĉar almenaŭ ekde 1949 ekzistas nek 
Germanujo, nek Germanio, nek Ger¬ 
manjo, sed nur du germanaj ŝtatoj. 
Sed tion oni eble en Kanado ankoraŭ 
ne eksciis. [Kaj jus ĉio ŝanĝiĝas.] 

Ĉiukaze, tiom detala kaj ampleksa vor- 
taro kiel la Bildvortaro havas normigan 
influon, eĉ se la aŭtoro tion tute ne 
pretendas. Ankaŭ PIV havas „oficialan" 
normigan influon, malgraŭ, ke ĝi ne 
estas oficiala Vortaro de la Akademio. 
La verko en si mem, ĉar la sola am¬ 
pleksa kaj daŭre citata referenc- 
fonto ja fariĝas aŭtoritatajo, ĉu oni 
volas aŭ ne. Pro tio R. Eichholz ne 
bone lokigis siajn subjektivajn prefe- 
rojn. Ili aperu en la de li eldonata 
interesa stud- kaj diskutkolekto „Aka- 
demiaj Studoj", sed ne en lia vortaro. 
Kiel mi jam komence menciis, la aŭtoro 
havis grandan reton de kunlaborintoj. 
Ne fariĝis klare, en kioma grado li ak- 
ceptis la proponojn de la diversfake 
kompetentaj specialistoj. Eichholz ne 
povas ĉion scii. Malgranda specimena 


analizo, kiun faris kompetente termi- 
nologo pri la fervoja fako, Horst 
Theurich el GDR, ilustros tiun proble- 
mon. Komparante la Bildvortaron kun 
la germana originalo, oni trovas ple- 
nan identecon inter la bildkompleksoj, 
almenaŭ unuarigarde. En la jaro 1977 
aperis tarnen la plene tralaborita nova 
eldono de la germana modelo. Ansta- 
taŭ 368 bildkompleksoj kun 25 000 
vortoj (kiel la eldono 1958) ĝi havas 
384 kun 27 500 vortoj kaj registras la 
evoluon de Ĉ. 20 jaroj (oni nur kom- 
paru la bildojn pri autotipoj au avia- 
diloj). Do, bedaürinde la antau ne- 
longe aperinta Esperanto Bildvortaro 
registras la staton de la tekniko fine 
de la 50-aj jaroj. Aliflanke, nia plej 
bona estas tio, kion ni havas. Kaj oni 
devas — malgraü certa kritika aten- 
temo tre alte aprezi la kolosan labo- 
ron faritan de Rüdiger Eichholz. Li sole 
(eventuale tro sole) laboregis persiste 
dum kvaronjarcento kaj faris el pro- 
jekto fakton, pionira verko! Pro simplaj 
vivtenaj kialoj la laboro ofte estis in- 
terrompita. Li multe eksperimentis, i. 
a. per la tre laüdinda „slipara vortaro". 
Li multe korespondis kun fakuloj kvan- 
kam ne klares, kiom li akeeptis iliajn 
rekomendojn. Li fine prezentis verkon, 
kfu iel markas novan etapon en la 
leksikografio de Esperanto. Gi laudas 
sian kreinton kaj samtempe montras, 
ke estonte similaj verkoj devas esti en 
pli alta grado ellaborataj kolektive. 

D. Blanke 


Preiserhöhung für „de“ 

Liebe Leseri Wir sind leider gezwungen, den 
Verkaufspreis für „der esperantist" einschnei¬ 
dend zu erhöhen. Mit 0,30 M waren die Kosten 
dieser Zeitschrift nie zu decken, so daß unser 
Verbandsorgan immer einen enormen Zuschuß 
benötigte. Die veränderten finanzpolitischen 
Bedingungen in unserem Land zwingen uns 
nun dazu, pro Nummer den Betrag von 2,00 M 
zu erheben. Diese Regelung tritt mit Nr. 4 
in Kraft. Wir werden uns bemühen, ab 1/1991 
die Zeitschrift grafisch besser und inhaltlich 
noch interessanter zu gestalten. Wir hoffen 
auf Ihr Verständnis und Ihre Solidarität. 

Die Redaktion 

Rüdiger Eichholz: Bildvortaro: fervojtema parto 

(kompleksoj 198 — 208) 


La bildvortaro cstas vere ilustrita vor- 
taro (kompare kun PIV), ĉarĝi montras 
al ĉiu termino bildekzemplon. Pro tio 
ĝi nur povas prezenti konkretajojn. Tio 
estas realigita komplekse, kaj ĝi estas 
pro tio (preskau senduba. Bedaurinde 
modernaj fervojaj ekipajoj mankas. 
Suplemento aktuala surbaze de la fa- 
rita kaj farota laboro de la Terminara 
Komisiono (TK) de IFEF (Internacia 
Fervojista Esperanto-Federacio) ŝajnas 
esti necesa. Tiu TK tradukis la termi- 
nojn de LG III kaj IV (LEXIQUE GENE¬ 
RAL DES TERMES FERROVIAIRES), 6- 
lingva terminaro de UIC (Union Inter¬ 
nationale des Chemins de Fer), Inter¬ 
nacia Fervoj-Unio, 3-a kaj 4-a eldonoj. 
Kompare kun tiuj terminstokoj oni po¬ 
vas konstati, ke en la bildvortaro kaj 
LG la terminoj estas elektitaj lau aliaj 
vidpunktoj, do ne ĉio estas kompare- 
bla. 

Por krei fakterminojn, oni devas unue 
trovi taugan radikon por la bazvorto 
kaj poste decidi pri la formo, en kiu 
oni prezentu la kreajon en la vortaro. 
La opinioj do povas diferenci, pro kio 
rekta komparo de la tradukajoj laü- 
vorte ne eblas. Do ni vivu sub la kon- 
diĉoj de la vortfaradaj eblecoj kaj mi 
koncentriĝu pri elstaraj diferencoj. 
Certa kunlaboro inter R. Eichholz kaj 
TK estas evidenta, sed restis kelkaj 
(opinio-)diferencoj, krom devioj, kiuj 
kaŭziĝas el pluevoluo dum la traktado 
far la TK. Se oni komparas la E-tradu- 
kojn de ĉiuj terminoj en unu komplekso 
(198 Fervoja linio) montriĝas jena kla- 
sifiko: De entute 92 terminoj 39 ne 
estas en LG III*), 36 egalas al LG, 14 
devias, 3 egalas lau la bazvorto. 

Simila situacio ankaü ekzistas en la 
aliaj kompleksoj. Do oni povas uzi la 
LG-tradukon kaj la bildvortaron komu- 
ne kaj per tio oni ricevas sufiĉe gran- 
dan stokon da fakterminoj fervojaj kaj 
fervojproksimaj. Sed oni atentu la di¬ 
ferencoj n! 

Jen iom pri la diferencoj: 

1. Komplekso 198, numero 58 (198/58): 

Lau Eichholz (Ei) teleregata rel- 


komuiilo; lau TK trakforko telema- 
nipulata. 

Ei generale pravas, sed relkomu- 
tilo estas teknika detalo, kiu ne 
gravas el vidpunkto de ekspluatado 
de la trakaro; gravas la manipula- 
do de la trakforko entute, do la 
travetureblo post la manipulado. 

2. -adoro (ekzemple en balast-stopa- 
doro 198/26 kaj kompaktiga vibri- 
gadoro 198/17) ne havas difinon 
ĉu por ĉiu ajna maŝino, ĉu por au- 
tomata maŝino aŭ laborkomplek- 
so?). La konsilo de Ei, uzi ĝin nur 
kun aldonita difino au klarigo, fak- 
te neniigas terminojn kun tiu ĉi su- 
fikso-kreajo. TK tradukis 198/26 
jene: ŝtopmaŝino por balasto; 198/ 
17: kompaktiga vibratoro (ankaü 
ne logika sed lau PIV 79 ebla). 

3. Zono de rel-komutiloj (199/15) ne 
estas unusignifa; ĝi ampleksas are- 
jon da relkomutiloj, sendepende de 
la aranĝo. Sed ĝi celas esti vico 
da trakforkoj unu tuj post la alia. 

La TK-traduko pli taügas: trako- 
krucaja kveritinero, kvankam ĝi ne 
mencias la trakforkojn. 

4. Krei mallongajn terminojn per de- 
hako el la kompletoj lau mia opinio 
ne estas elegante solvo kaj ne kon- 
gruas kun aliaj fakoj, speciale sc 
temas pri ĝeneralteknikaj terminoj 
(ekz. mekana anstatau mekanika; 
hidraula anstatau hidraulika; hi- 
draü-mekana, interkomo, akua 
ktp.). Kaj ni ne tute fuŝu Esperan- 
ton per enkonduko de ekzemple 
kaü (208/35-47) anstatau kaj/au, 
kaj nepre ĝi ne estas faktermino, 
pri kiuj ja temas la bildvortaro! 

5. Interkiinki en TK post profunda 
traktado estas anstatauita per rigli, 
do ekz. 199/58 devas esti riglolevu- 
milo. Oni ŝparu al mi remaĉi la 
kauzojn! 

6. Ĉu ekspres-pako (200/2) au eks- 
presvaro (laü TK) estas pli taüga, 

ĉiu mem povas juĝi, dcpende de la 
celo, esprimi tion. 

7. Estas diferenco inter bagaĝo kaj 
(ĝenerala) pakajo. Bagaĝo estas 
pakajo, forsendata laŭ speciala 
kontrakto kaj tarifo. Do kunprenata 
pakajo ne estas bagaĝo. Korekten- 
daj ekz. estas: 200/21,27,45; 201/ 
4-11 (12 estas ĝusta !). 

8. Trak-buso estas germanismo (201/ 
27) kaj eĉ ne trafas la germanan 
terminon Triebwagen. La traduko 
devas esli motortrajno aŭ motor- 
vagon (ar) o. 

9. Pecajo en la montrita senco (202/ 
4,6) estas tro ĝenerala; TK tradu- 

kis pecvaro. 

10. 202/27 (limkarga profilo) entenas la 
ĝustajn radikojn, sed la kunmetajo 
ne estas bona, ĉar la profilo estas 
limigita, kiun oni povas eluzi por 
transporti kargon, do karga lim- 
profilo. 

11. Danĝer-bremso estas germanismo 
(203/43), TK elektis urĝbremso (pli 
trafa kompare kun PIV 1158). 

12. (203/43) = (204/36), do sama tra¬ 
duko necesas! 

13.204/45 pivotigebla seĝo (ĉu ne tro 
komplika?), kial ne turnebla seĝo? 

14.204/54 kadro estas pli bone ol 
listelo (kaj ne devio de PIV). 

15. En 206/2 la traduko nek trafas la 
bildon nek la germanajn esprimojn. 
Bildigita estas Fahrdraht (kontakt- 
drato), aldonita en la listo estas 
Oberleitung, Fahrleitung (kontast- 
lineo), kiu povas esti Kettenfahr¬ 
leitung (katenario). 

16. En 206/3 pantografo estas ĝusta, 
sed la germana termino por tio 
estas Scherenstromabnehmer; ge¬ 
nerale Stromabnehmer estas kuren- 
todeprenilo. 

17. En 208/14,17,19,23.24 ... malŝar- 
ĝebla ne trafas la destinon (gravas 
ne la ŝarĝo sed la kargo). TK tra- 
dukis ĝuste: malkargadebla. 

Ekzistas nun verko, kiu prezentas en 

Esperanto fervojtemajn fakterminojn, 

kiuj apudas la tradukajon far la Ter¬ 


minara Komisiono de IFEF (ofte ega- 
las, kelkfoje diferencas). Por ebligi tut- 
mondan unuecan tradukon de fervojaj 
fakterminoj, mi rekomendas uzi la tra- 
dukojn el LG IV, dar multnacia kunla- 
boro en TK pli kompetentas ol unu- 
persona kreajo. La bildvortaron ni uzu 
kiel aldonajon sub atento de la radi- 
koj lau TK. Eble estonte plimaturiĝos 
kunlaboro de R. Eichholz en la Termi¬ 
nara Komisiono de IFEF, ekzemple en 
la novaj TK-taskoj, verki aktualan kaj 
difinan vortarojn. 

H. Theurich 

*) Kompleta komparo kun LG IV lau plej nova 
stato ankorau ne eblas, ĉar tie ĝis nun 
mankas germanlingva indekso, kio mal- 
faciligas la faron. 


Jubileo. Jarcento de Esperanto. Div. 
autoroj, komp. kaj redaktis Mark 
Fettes. Rotterdam, Universala Espe- 
ranto-Asocio, 1988. 164 p. ilustrita 

La jubilea jaro estis preparadita dum 
periodo sufiĉe longa kompare al la 
ekzistado de Esperanto. Survoje al la 
granda evento aperadis jubileaj pro- 
gramoj kaj gvidiloj internaciaj kaj na- 
ciaj, furoris la dua rezolucio de Unes- 
ko favore al Esperanto, eldonatis libroj 
(inter ili originalaj romanoj en antaue 
neniam vidita kvanto), okazadis kon- 
ferencoj sciencaj, fakaj, primovadaj. 

Tiun ĉi vervon la movado ankorau pli- 
fortigis en la jaro 1987, kaj kiu ne kre- 
das tion, trafoliumu la jubilean libron 
de UEA. Fakte ĝi estas ne kroniko, sed 
kolekto de penseroj, de iam aperigitaj 
artikoloj, de partoj de paroladoj, de 
proponoj, de poemoj, kiuj komune for- 
mas buntan mozaikon de la multflan- 
keco de lingvo kaj movado Esperanto. 
Kronike aldoniĝas dataro pri la histo- 
rio de Esperanto, laulanda resumo de 
la jubileaj informlaboroj kaj amaso 
da fotoj. Tiel al la pretingintoj de la 
libro apartenas miloj da aktivuloj en 
multaj landoj, kaj por ili tekstige me- 
gafonis W. Auld, U. Lins, G. Waring- 
hien, R. Harry ,Zhang Q., P. Daŝgupto, 
A. Duliĉenko, E. De Kock, L. Zaleski- 
Zamenhof, H. Tonkin, B. Ragnarsson, 
K. Perko, I. Lapenna, P. Neergaard, 

J. Le Puil, J. Regulo, H. Mayer, C. 
Piron, M. Nervi kaj D. Blanke. Kaj M. 
Fettes (redakte kaj komentarie: la pa- 
ĝoj de ĉi tiu libro donas abundan 
pruvon, ke la komuneco de la Espe- 
ranto-parolantaro estas multe pli forta 
ol la diferencoj, kiuj foje disdividas 
ĝin) kaj S. Milojeviĉ (antaŭparole: 
Tiu revuo ne okazas por paradi. ĉi ce- 
las konsciigi nin mem kaj sproni. 
Sproni por voji. Por pluvoji.). 

Tarnen paradas fote optimismaj kon- 
gresaj vizaĝoj (paĝoj 81-96) el Varso- 
vio respegulantaj la solenan etoson 
dum la kulmino de la jubilea jaro, pa¬ 
radas la t.n. esperantajoj eldonitaj 
en 1987, ateste heroldas scenoj el la 
kultura vivo en Esperantujo, kaj tiel 
revokas tutcerte multajn klopodojn, 
eventojn, komunajn tagojn en la me- 
moron de la jubileintoj. 

„Jubileo" komence poezias pri Espe¬ 
ranto kiel „mirinda miraklo", sed finas 
poezie per alvoko al „kuraĝo kaj ob- 
stino", kaj tiel relativigas la belan an- 
taŭparolan frazon: Se granda plimulto 
de la mondo ankoraŭ devas malkovri 
nian modelon, tio esence estas pro- 
blemo pli ĝia ol nia. 

Ulrich Becker 


Nemere,, Istvan: Dum vi estis kun ni. 
Romano. Budapest: Oy Mendoservo 
Ak kaj Hungara Esperanto-Asocio. 
1988. 166 pĝ. 

Tiu broŝura libro ne estas kriminala 
romano, sed psikologia kaj morala 
analizo. Estas pledo por homeca, ho- 
minda morto, kiun donas juna virino 
al sia malsanega patrino. Nemere, 
precipe konata kiel aŭtoro de aventu- 
raj romanoj, per tiu ĉi verko ne suk- 
cesis la transiron al realisma nuntem- 
pa rakontado. 

La ĉefa rolanto estas juna prokuroro, 
kiu nun vivas en metropolo, sed plen- 
kreskis ĝuste en la vilaĝo, en kiu la 
suspektata krimo okazis. Lia reveno al 
la vilaĝo, la renkontiĝo kun la propra 
patrino okupas larĝan spacon en la 
romano. Sed Nemere ne sukcesas pro¬ 
funde reliefigi siajn karakterojn kaj ne 
montras aŭ klarigas personajn evo- 
luojn. La interparoloj restas surfacgj 


kaj afiŝecaj. La pridemandoj je la mor- 
tokazo ne sufiĉas por teni streĉon, kiu 
igus la leganton sekvi kun kreskanta 
atento la rakontan fadenon. 

Eĉ la traktado de la esenca temo, no- 
me de eŭtanazio, restas ligita al tiu 
unusola kazo kaj sekve unuflanka. La 
problemo ja ne limiĝas je medicinaj 
aŭ moralaj aspektoj. Mortohelpo ekde 
pluraj jardekoj havas plian dimension 
— de tiu tempo, kiam la nazioj donis 
„mortohelpon" al centmiloj da homoj, 
kiujn ili nomis „nevivindaj". 

Do la lingve kaj stile senriproĉa ro¬ 
mano estas leginda, sed enhave ankaŭ 
kritikinda. 

Michael Lennartz 


Lorjak: Mariagnes. Romano. 

Budapest: Hungara Esperanto-Asocio, 
1986. 220 p. 

La teksto sur la kovrilo sciigas, ke te- 
mas pri plua varianto de la ofte pri - 
traktita triangula amrakonto. Tio po- 
vus esti banala, kaj tiu informo certe 
ne sufiĉus por veki mian intereson. Sed 
la antaŭparolo promesas plue, ke „ĉio 
evoluas en la romano Lorjakece: vico 
de surprizaj eventoj, ridigaj scenoj, 
milda lirikeco spicita per ironio kaj 
memironio, sprita franca humuro, ele¬ 
gante stilo .. Do mi riskis la lega- 
don kaj konstatis, ke la antauparolo 
tute ne troigas! La libro estas tre flue 
skribita kaj kaptis mian atenton ĝis 
la lasta paĝo. 

Jen koncize pri la enhavo: S-ro Mel¬ 
lion, emerita Pariza bankoficisto, kiu 
pasigas posemajne kelkajn vesperojn 
en ĥorgrupo, konatiĝas tie kun Maria 
Dupont, kiu envere estas la eksfama 
filmstelulino Agnes de Vitry. Li serĉas 
en Maria-Agnes la veran naturon mal- 
antaü la multaj sur ekrano prezentitaj 
roloj. La kreskanta intereso gvidas lin 
sur „glitvojon al enabismiĝo" (p. 83) 
kaj enamiĝinte li perdas ĉiun pruden- 
ton. S-ino Mellion, ankorau laboranta 
vendistino, baldau rimarkas la deflan- 
kiĝon de sia edzo, sed „ne havas Jalu- 
zan temperamenton" (p. 66). Ŝi esperas 
lian resaniĝon kaj kelkfoje eĉ fieras pri 
la fama amatino de la edzo. Nur poste 
ŝi decidas pli aktivi por regajni lin. 

Krom tiuj ĉefaj personoj almenaŭ tri 
ege vigligas la agadon. Estas la petola 
filino de la gesinjoroj Mellion Persika, 
ŝia amiko Baltazar kaj ties frato Ana- 
tol. Ĉi-lasta klopodas, instigite de Per¬ 
sika kaj Baltazar, ege sed iom fuŝe pri 
s-ino Mellion, kio donas al la agado 
interesan turniĝon. La kulmino proksi- 
miĝas, kiam la menciita Baltazar, stu- 
dento pri teatrado, konatiĝas kun 
Agnes kaj ili komune ekzercas kelkajn 
scenojn el iuj amfilmoj. Ciuj agantoj 
per siaj ege diversaj, sed tipaj karak- 
teroj kontribuas, por ke la leganto ne 
enuu kaj iliaj faroj pli kaj pli dense 
interplektiĝas. En la romano eĉ ne 
mankas interesaj kromfiguroj, ekzem- 
ple la filozofanta fervoja staciestro, 
kiu nur per citajoj de diversaj filozofoj 
plenumas tutnoktan konversacion. Tiel 
„Mariagnes" restas amuza ĝis la ege 
surpriza, sed por ĉiuj envolvitoj feliĉa 
fino, kiam solviĝas la granda enigmo 
de Mariagnes. Lingve al mi tre plaĉis 
la bone distingitaj nuancoj en la pa- 
roloj, ekzemple la monduma ĝentileco 
de Anatol, la komence seka ironio de 
s-ino Mellion kaj la sensacieca stilo 
de la skandalrevuoj. lomete ĝenis min 
la ofta francismo .., tial ke ..." an- 
statau „..., ĉar ..." laü la franca 
„parce que“. Sed tio kaj eĉ kelkloke 
abundaj preseraroj (kiuj preskau kuti- 
mas en la Esperantlingva literaturo) 
ne povis malfortigi mian ĝuon legi tiun 
libron. 

Bernd Kuse 

Erasmo de Roterdamo: 

Laüdo de PStulteco, tradukita el la 
latina de Gerrit Berveling, kun antau- 
parolo de Humphrey Tonkin kaj enkon- 
duko de Albert Goodheir. UEA, Roter¬ 
damo, 1988, 112 p. 30,00 gld. 

Certe estis salutinda entrepreno, espe- 
rantigi tiun ĉi konatan verkon de la 
mondfama humanisto Erasmo de Ro¬ 
terdamo. La esperantigita eldono de 
„Stultitiae laus" aperis okaze de la 
73-o Universala Esperanto-Kongreso 
en Roterdamo, kie naskiĝis la autoro 
en 1466 au 1469. 

Erasmo estis unu el la plej eminentaj 
eüropaj eruditoj de sia epoko. Li skri- 
bis latine, t.e. por la kleruloj kaj riĉu- 


loj, sed li tarnen simpatiis kun la sim- 
plaj homoj. Bone konante la vivon, li 
akre kritikis kaj severe atakis la feno- 
menojn de dekadenco en la socio. 

Ĉar li ne povis malkaŝe diri, kion li 
pensis, li uzis la artan rimedon de 
fremdigo. En „Laüdo de l’Stulteco" li 
personigas la stultecon. En la persono 
de virino, kiu agas sur scenejo, Stul- 
teco diras, kion Erasmo mem ne estus 
povinta esprimi en iu ajn alia formo. 
Stulteco laudas sin mem kaj .pruvas' 
per multaj ekzemploj, ke ŝajna stulteco 
vere estas plej granda saĝeco. 

„Laüdo de l'Stulteco" estas ricjardata 
la plej genia verko de Erasmo. Gi mon¬ 
tras lian ampleksan klerecon interalie 
ankau per multnombraj aludoj al la 
klasika literaturo kaj mitologio, kiuj 
ofte malfaciligas la komprenon. Por tio 
la nederlanda tradukinto, klasiklingva 
filologo kaj teologo, donas multajn 
valorajn notojn. 

La stilo de la certe tre bona traduko 
estas eleganta kaj flua. Komparo kun 
la germanlingva eldono (Reclams Uni- 
versal-Bibliothek, volumo 1023, tradu¬ 
kita de Heinrich Hersch) montras, ke 
la Esperanto versio estas konsiderinde 
pli mallonga (sen ellasoj). Stilaj apar- 
tajoj estas la tre ofta senpera verbigo 
de adjektivoj kaj la nekutima, sed per- 
mesata uzado de la prepozicio „ĉe" 
r kun akuzativo. 

Preserarojn mi trovis nur tre malmul- 
tajn, ekz. p. 23 sube „ĉiujn ĉe grekajn 
nomojn" anstataŭ „ĉiujn ĉi", p. 82 
„kai" anstatau „kaj". 

La libro prezentiĝas en tre plaĉa for¬ 
mo. Gi enhavas klarajn presliterojn sur 
glacea papero. Speciale ĉarmas min 
la originalaj desegnajoj de Hans Hol¬ 
bein la Juna. 

Kiam Erasmo skribis tiun ĉi verkon, la 
erudiciuloj el la tuta mondo uzis la 
latinan kiel komunikilon. Post kvar jar- 
centoj sen tia unusola tutmonda lingvo, 
tiu ĉi esperantlingva versio denove estu 
legota de homoj el la tuta mondo. Gi 
servu kiel komprenilo inter la kulturoj, 
kion celas la Serio Oriento — Okci- 
dento, en kiu ĝi aperis. Ni deziru al qi 
sukceson, konforme al la nomo de la 
autoro, Desiderius Erasmus, kies am- 
bau partoj signifas .deziranto*. 

Gerda Häusler 

Rozo kaj glavo. Originalaj poemoj de 
bulgaraj esperantistoj (1906 — 1986). 
Antologio komp. de Canko Murgin, 
eld. de BEA. Sofia Pres 1987, 38 p. 

La E-peozio en Bulgario, aperinta 
kvazaŭ kune kun la lingvo, dekomen- 
ce ĝis nun fruktodonis ĉirkaŭ 350 ori- 
ginalajn poemojn resp. versaĵojn. El ili 
oni elektis 200 por ĉi tiu volumo. 

Tra 80 jaroj eruditoj kaj pensemuloj 
priskribas sortojn ligitajn al batalo por 
la patrolando, por la popolo, kontraŭ 
subpremantoj, kontraŭ kapitalismo, 
kontraŭ faŝismo, por amo inter la ho- 
moj, por pli bona vivo en pli bona 
mondo. Enplektitaj en la bone repre- 
zentitan ĝeneralan historian linion 
estas admiroj pri la naturo, himnoj 
por la patrino, suferoj kaj ĝojoj en la 
amo, ĉiutagaĵoj, filozofadoj, kaj ĉiam 
denove omaĝoj al Esperanto. 

Poemoj estas kiel libroj, en kiuj oni 
pli au malpli povas kaj devas foliumi 
kaj legi por sperti eldiron. Unuopajn 
temojn certe pli bone komprenas la 
popolo markanta perĉi tiu kolekto sian 
vojon, sed entute resonas el ĉio ĝene- 
rala homa sorto komprenebla ĉie en 
la mondo. 

Georgi Mihalkov enkondukas la legan¬ 
ton per 13paga analizo pri E-poezio en 
Bulgario, dividas lau periodoj (1906 — 
1918, 1918 — 1944, post la Dua Mond- 
milito), reliefigas rimarkindajn poetojn 
kaj ties verkojn. 

La luta libro estas dankenda kontribuo 
al la Esperanto-Iiteraturo. 

Monika Ludewig 


Bestoj kaj iliaj patrinoj. Scienca ra- 
konto por infanoj. Eid. Esperanto-Eldo- 
nejo Pekino. Teksto kaj ilustr. de 
Gjang Jiming. 18 paĝoj, 18 x 25 cm. 

Jam la bele ilustritaj kovrilpaĝoj insti- 
gas trafoliumi la libreton. 17 besto- 
specoj estas prezentitaj. Klare kaj 
aminde la bestopatrinoj kun siaj idoj 
estas desegnitaj. Instruriĉe kaj inter- 
ese, kiel diversmaniere la idoj estas 
gardataj kaj protektataj flanke de siaj 
patrinoj. La mallongaj bildotekstoj 
postulas sufiĉe bonan lingvokonon de 
la infanoj. La tekstoj estas rekomen- 


dindaj por instrui la ■ akuzativon kaj 
por alkutimigi lernantojn al multaj pre- 
pozicioj. 

Jana Zettier 

Ni köre gratulas al 

— Vera Hinz el Berlin, kiu festis ron- 
dan naskiĝtagon kaj estis distingita 
per la Honorinsigno de GDREA pro 
longjara kunlaboro en la oficejo. 

— Rudolf Zimmermann el Dresden, 
iama membro de LEA, kiu festis ĉi- 
jare sian 85-an naskiĝjubileon. 

Ni funebras 

La 19an de julio 1989 forpasis en Timi¬ 
soara docento d-ro Cezar Apreotesei 
(1922—1989), multjare pasia prelegan- 
to pri la Internacia Lingvo kaj ĉiuflanka 
apoganto de Esperanto, membro de la 
gvidantaro (vicestro) de Kolektivo Es- 
peranto-lnterlingvistiko en la Akade- 
mio pri Sociaj kaj Politikaj Sciencoj 
de Rumanio. 

Forpasis Honfan 

Honfan (plumnomo de Zhang Hong¬ 
fan, 1910 — 1989, honora konsilanto 
de la Ĉina Esperanto-Ligo, vicprezi- 
danto de la Pekina Esperanto-Asocio 
kaj ĉefredaktoro de la granda „Espe- 
ranto-Ĉina Vortaro" aperinta en 1987, 
forpasis la 31an de julio. Li eklernis 
Esperanton en la tridekaj jaroj. En la 
unuaj de la kvardekaj jaroj, kiel 
instruisto kaj laboranto de la fama 
„Koresponda Esperanto-Lernejo" en 
Chongcing li multe laboris por 
E-movado per instruado, redakta- 
do de Esperanto gazeto „Ĉina Espe- 
rantisto" k. a. Post la Nacia Liberigo, 
kiel unu el la fondintoj kaj redaktoroj 
de la Esperanto revuo „El Popola 
Ĉinio" li energie redaktis, verkis kaj 
tradukis (ekz. novelojn el la Ĉina An¬ 
tologio", „Feliĉo" k. a.). Li einigis in- 
teralie la faman „Historio de Lingvo 
Esperanto" de E. Privat. En la lastaj 
dek jaroj li plene sin dediĉis al redak- 
tado de Esperantaj vortaroj kaj la jam 
aperinta granda „Esperanto-ĉina Vor¬ 
taro" ricevis altan takson de esperan¬ 
tistoj enlandaj kaj fremdlandaj, pre- 

cipe japanaj. Antaŭ sia forpaso li 
estis redaktanta pli grandan laŭteman 
Esperantan vortaron. 


El letero de ĉina leganto 

S-ro Ĉin Kajĝi el Beijing skribis a! 
Rudolf Burmeister: „Antaŭ kelkaj mc- 
natoj mi ricevis de vi ŝatatan vialan- 
dan E-revuon „der esperantist", en 
kiu apcris amika recenzo de d-ro Erich- 
Dieter Krause (Karl-Marx-Universitato, 
Sekcio pri Aziaj Lingvoj) pri la 
Vortaro. Mi donacis la E-revuon al 
s-ano Honfan kaj leginte la recenzon 
li esprimis grandan dankon la s-ano 
d-ro Erich-Dieter Krause kaj al la ŝa- 
tata E-revuo „der esperantist". 


Aüskultu E-radioprogramojn! 

De tempo al tempo la redakcio publi- 
kigas sendohorojn kaj frekvencojn de 
unuopaj radiostacioj. Se vi ŝatus ricevi 
la kompletan liston kun ciuj stacioj 
disaudigantaj en Esperanto, bonvolu 
ckribi al ni. 

La red. 


D-ro Ronald Lötzsch — nova prezi- 
danto de GDREA 

La 19-an de januaro 1990 en Neubrandenburg 
la Centra Estraro de GDREA elektis per se¬ 
krete baloto principe aplikante la elekto- 
regularon de UEA novan prezidion. 

De tri kandidatoj por la ofico de prezidanto 
de 36 voĉoj 22 voĉojn ricevis d-ro Ronald 
Lötzsch el Berlin. Li estas en GDR kaj inter- 
nacie reputacia lingvisto (slavisto, lingvo- 
politikisto, leksikografo), en la Centra Insti- 
tuto de la Akademio de Sciencoj de GDR. 
La du aliaj kandidatoj estis Hans Heinel 
(kiu malĉeestis pro severa malsano) kaj Man¬ 
fred Arnold. Same sekrete estis elektitaj de 
la listoj de 10 personoj (unua baloto) kaj 
4 personoj (dua baloto por unu loko) 6 pliaj 
membrej de la Prezidio. Ili estas Manfred 
Arnold kaj Joachim Schulze kiel vieprezidan- 
toj, d-ro Detlev Blanke kiel sekretario (kiu 
ricevis 35 voĉojn de 36 eblaj) kaj Werner 
Pfennig, Ulrich Becker kaj Detlef Kraus. 
Interteinpe pro personoj kialoj (ŝanĝoj en la 
laborsituacio) Joachim Schulze redonis sian 
funkeion. La Centra Estraro sincere dankas 
al la ioma prezidanto Hans Heinel, la vic- 
prezidanto Rudolf Hahlbohm kaj la prezi- 
dianoj Siegfried Linke, Joachim Schulz kaj 
Toisten Bendias pro la farita laboro. 


Spendet für GDREAI 

Liebe Esperanto-Freunde I 

Heute haben wir ein ganz besonderes An¬ 
liegen: Aufgrund der außerordentlich kompli¬ 
zierten finanziellen Lage, in der sich unser 
Land befindet, wird der Kulturbund seine 
finanziellen Mittel in erster Linie selbst er¬ 
wirtschaften müssen. Das wird gleichermaßen 
für den Esperanto-Verband gelten. Mit den 
Mitgliedsbeiträgen sind die bisherigen Aktivi¬ 
täten nicht zu realisieren. 

Wir wollen aber trotzdem weitermachen, um 
wenigstens zu vermeiden, daß unsere gemein¬ 
same jahrzehntelange mühevolle Arbeit, ge¬ 
tragen von vielen Gruppen, Vorständen und 
zahlreichen einzeln agierenden Esperantisten, 
vom Tisch gefegt wird. Deshalb benö¬ 
tigen wir jetzt Spenden I Ihre 
Solidarität ist gefragt! Jede Spende ist will¬ 
kommen — auch die kleinste. Jede Spende 
wird quittiert und in „der esperantist“ ver¬ 
öffentlicht. 

Uber die Verwendung der Spenden wird der 
„Spendergemeinschaft“ Rechenschaft abgelegt. 
Sollten Sie spenden wollen, so benutzen Sie 
bitte folgendes Konto: Postscheckkonto 

7199—55—81087, codierter Zahlungsgrund 
329— 2314070. Stichwort: Spende. Dieses Konto 
steht vollständig und nur dem Esperanto- 
Verband zur Verfügung. 

Wir sind ganz mutig und nennen Ihnen auch 
das Valutakonto unseres Verbandes. Denn 
wir brauchen moderne Bürotechnik, um die 
Streichung von Planstellen auszugleichen: 
Staatsbank der DDR 6651 — 53—30144, codierter 
Zahlungsgrund 329—80407, Stichwort: Spende. 
Auch testamentarische Zuwendungen sind 
denkbar. 

ZV GDREA 


Brandenburg vokas! 

Kiel ni jam anoncis plurloke, la 5-a Centra 
Renkontiĝo de GDREA okazos inter la 25-a 
kaj 27-a de majo 1990 en Brandenburg. Gi 
estos certe grava forumo de diskutoj pri la 
estonteco de nia asocio kaj verŝajne la unua 
granda german-germana renkontiĝo cn GDR. 
Tarnen ni atendos gastojn el multaj londoj. 
La prezoj varios lau la dezirata kategerio 
(inter 90,— markoj por tranoktado en feria 
kabanaro koj 210,— markoj en luksa hotslo). 
El la programo: Vcndredo: Libroservo, gvid- 
odo tra la urbo, oficiala inauguro. Sabato: 
Prelegoj, forumo, diskutoj pri la novoj eblecoj 
por la Esperanto-movado internacia kaj en- 
landa, kunsido kaj prezentiĝo de fakgrupoj, 
prelegoj de eksterlandanoj, kultura vespero. 
Dimanĉa: Komuna sipekskurso sur la rivoro 
Havel, kun muziko. 

Por junuloj eblas aliĝi por ses tagoj (23-a 
ĝis 23-a de majo) kun aparta programo in- 
kluzive de la progremeroj de la ĉefa aranĝo. 
Prezoj inter 110,— kaj 145,— markoj por tri 
respektive ses tagoj kaj tranoktado en bona 
junulara gastejo. 

Pluajn informojn donas la Centra Estraro: 
Esperanto-Verband im Kulturbund, Otto- 
Nuschke-Str. 1, Berlin, DDR — 1080. 

Sovttio 

— Diljora Gadirova, 347922 Taganrog, per. 
Nekresovskij, d. 3, kv. 4, dez. kor. tut- 
monde. 

— Valentina Zaĥarova, 169706, Komi ASSR, 
Usinsk, abon. jaŝĉik 55, dez. kor. tut- 
monde p.ĉ.t. 

— 35j. instruistino dez. kor. pri lingvoj, lite- 
raturo: Galina Kuĉumova, 443 058 Kuibyiev, 
uI. Matrossowa 12. kv. 65 

— Komencanto, 39j. matematikisto-programi- 
sto, dez. kor. pri historio, filatelio: Boris 
Michailez, 294 000 Uzgorod, ul. Gorkogo 
84/3 

— Lconid Mejeviĉ, 446 202 Novokujbysevsk, 
str. Molodogvardejskoja 7-72, dez. kor., 
kol. bk 

— Presisto, 39j., dez. kor. tutmonde; kol. 
bk, gramofondiskojn: Viktor Docenko, 
320 009 Dnepropetrovsk, Kamĉatskaja 9-2 

— 20j. studentino dez. kor. tutmonde pri tu- 
rismo, literaturo, historio; kol. pm, bk: 
Olga Samojlenko 340 045 Doneck, Lenin- 
skij pr. 35/4 

— Dez. kor. tutmonde p. ĉ. t.: 

• Giedre Serbentaviĉiute, 232 040 Vilnius, 
Svyturio 23-23 

• Agne Gedgaudaite, 232 051 Vilnius, Zir- 
munu 44-234 

— 15j. komencanto dez. kor. tutmonde: Mal- 
cjev Gleb, 326 520 Rersonskaja obl. g. 
Cjurupinsk, ul. Proletarskoja 71 

— Anoj de la kolektanta klubo dez. kor. kaj 
interŝanĝi kun kolektantoj tutmonde. Adre- 
so de la kluba prezidanto: Vladimir Korni- 
jenko, ul. Narodnajo 11-76, 220 107 Minsk 

— 31 j. filologo dez. kor. pri muziko, teatro, 
arto, folkloro, turismo: Eduardas Male- 
viĉius, 233 000 Kaunas, Raguvos 19-11 

— Komencanto 15j., dez. kor. tutmonde pri 
E-novajoj, E-Iiteraturo, muziko; kol. cspe- 
rantajojn bk, pm: Vadim Cajkin. 328 520 
Rersonskaja obl. u. Cjurupinsic-1, p. k. 24 

— 32j. pedagogo dez. kor. tutmonde pri lite¬ 
raturo, muziko, naturo; kol. pm. bk: Egi- 
dijus Vysniauskas, 235 052 Slapabeiie, 
Keddainiy raj. 

— Svetlona Vladimirova, 15j., dez. kor. tut¬ 
monde pri klasika muziko, literaturo; kol. 
bk, kalendaretojn: pr. Mira 64-96, o. Usti- 

llimsk-16 

Pollando 

— Tomasz Popowski, str. Nowomiejska 19, 
87-800 Wtoclaweic, dez. kor. kun geesp. el 
GDR; kol. pm, bk, urboplanojn. 


— 28j. komencantino dez. kor. tutmonde pri 
montara turismo; kol. bk, librojn pri Io 
temo „montaro": Joanna Morawiec, 42-253 
Janöw, ul. Szkolna 4. 

— 19j. komencanto dez. kor. kun geesp. el 
GDR pri turismo, literaturo, danemuziko: 
Mariusz Korzeniewski, 09-213 Gozdowo, 
str. Dwarowa 9, woj. plockie. 

— 21 j. komencantino, tajloristino, invalidino, 
dez. kor. kun geesp. el GDR pri poezio, 
muziko; kol. pm, bk; Stanisfawa Dziegiel, 
24-132 Pozdg 82, woj. Lubelskie. 

— Beata Jagodzihska, Bul. M. Konopnickiej 
32/14, 33-300 Nowy Sacz, (17j.), dez. kor. 
tutmonde pri filatelio, turismo, geografio; 
kol. pm, bk. 

— Instruistino, 26j. komencantino, dez. kor. 
tutmonde pri turismo, literaturo, filmoj, 
muzikoj: Beata Mazur, Twardorzeczka 88, 
34-324 Lipowa woj. bielskie. 

— Piotr Pieczyhski, skr. poezt 13, 59-201 Le- 
gnica 3, 19j., dez. kor. pri fotografado, fil¬ 
atelio. 

— Mariusz Lesnikowski, ul. Zadworna 11, 
42-122 Ostrowy, 20j,, dez. kor. tutmonde 
p. c. t. 

— 23j. komencanto dez. kor. pri turismo, geo¬ 
grafio, sporto, literaturo; kol. bk: Georgo 
Tomaszewski, Hotuczköw 50, 38-535 Tyrawa 
Wol woj. Krosno. 

— Em. instruisto, 65j., komencanto, dez. kor. 
tutmonde pri kuraebioenergio, kuracherboj: 
Jan Tybuszewski, ul. Klonowa 1, 76-270 
Ustka. 

— 24j. elektroniko-studento dez. kor. pri tu¬ 
rismo, informatiko, geografio, kol. bk: 
Rafal Stanek, os. Wysokie 4/42, 31-810 
Krakow. 

